Tony Jonesi elkarrizketa Urumeako KronikanEntrevista a Tony Jones en Urumeako Kronika - Hernani CRE\nTony Jonesi elkarrizketa Urumeako KronikanEntrevista a Tony Jones en Urumeako Kronika\nTony Jonesi elkarrizketa Urumeako Kronikan\nEntrevista a Toni Jones en Urumeako Kronika\n«Landaren bizi den giro aparta ez dut Ingalaterran sekula sentitu»\nJoan den igandean Valladoliden jokatutako azken partiduan jasotako kolpe baten arrastoak aurpegian dituela erantzun ditu Tony Jonesek (Oxford, 1993) Kronikaren galderak. Ingalaterran jaiotakoa da Jones, eta Hernani Errugbi taldean jokatzen du denboraldi hasieratik. Ingeles irakasle eta errugbi jokalari lanak uztartzen ditu gurean. Gaur Ciencias taldearen kontra neurtuko ditu indarrak Hernanik, eta Tony Jones bertan izango da. Denboraldiko azken txanpan da Hernani, eta Landareko partiduak irabaztea klabea da. Partidua Landaren jokatuko da, arratsaldeko 17:00etan.\n2014/03/22 00:00 Larunbata\nZein izan zen Hernanira etortzeko arrazoi nagusia?\nEuskal Herrira etortzearen motibo nagusia ikasketak izan dira. Galesko Unibertsitatean ikasten ari naiz filologia hispanikoa eta azken ikasturtean nengoenez, atzerrian praktikak egiteko aukera eskaini zidaten. Nire helburu nagusiak dira beste herrialde bat ezagutzea, diru pixka bat irabaztea eta irakasle izateko prestatzea.\nHernaniko Institutuan nabil lanean, ingeleseko klaseetan asistente moduan, batxilergoko ikasleekin, eta egia esan, oso ondo ari naiz moldatzen.\nOrain dela zenbat etorri zinen Euskal Herrira?\nPasa den urteko iraila bukaeran iritsi nintzen Gipuzkoara eta ekainera arte egoteko asmoa dut, nahiz eta Hernaniko Institutuan egiten ari naizen praktikak maiatzaren 30ean amaitzen ditudan. San Joan jaiak ezagutu nahiko nituzke, eta ondoren, Oxfordera (Ingalaterra) bueltatu. Euskal Herrian egongo naizen denboran gauza berriak ikasi eta ezagutzeko asmoa dut.\nNolakoa ari da izaten zure egonaldia euskaldunen artean?\nEsperientzia ezin hobea izaten ari da orain artean. Hasiera batean, Donostian jarri ginen bizitzen ni eta Ingalaterrako beste bi kide. Gerora, Hernanin irakasle lanetan eta errugbiarekin egiten nituen ordu kopuru guztiak ikusita, bertako etxe batean alokairuan bizitzen jartzea erabaki nuen, eta erabaki ona izan zela onartu behar dut. Gainerakoan, euskaldunekiko tratua oso zuzena izaten ari da, eta inon baino hobeto sentitzen naiz bertakoen artean.\nZer da Hernanitik gehien gustatzen zaizuna?\nLasaitasuna da gehien estimatzen dudana. Arratsaldean lagun batekin geratu, kafe bat hartu eta solasean ibiltzeko aukera, hain zuzen. Ingalaterran ez bezala, hemen jendea gehiago ateratzen da kalera eta horrek asko animatzen nau. Egunerokotasuna ahazteko aukera ematen dit horrek. Euskaldunak nahiko hotzak direla entzun izan dut hona etorri baino lehen, baina, nik ez dut sentsazio hori hemen nagoela. Hernaniarrak eta orokorrean euskaldunak oso irekiak iruditzen zaizkit.\nGaztelaniaz oso ondo hitz egiten duzu, eta euskaraz?\nGaztelania txikitatik hitz egiten dut, nire ama Albacetekoa delako. Betidanik joan izan naiz hara oporretan eta ez dut arazorik izan gaztelera ikasteko eta erabiltzeko. Gainera filologia hispanikoa ikasten ari naiz eta horrek asko laguntzen dit. Euskara, berriz, ez dut hitz egiten, baina zenbait hitz ikasi ditut eta aurrerantzean ere ikasiko ditut.\nZer da Ingalaterratik faltan gehien botatzen duzuna?\nBeharbada bertako bazkari on eta atsegin bat egitea da gehien faltan botatzen dudana, nahiz eta hemen ederki jaten den. Familiarekin egoteko gogoa ere badut, baina laister ikusiko ditudalako edota beraiekin ia eguneko kontaktatzen dudalako ez zait hain gogorra egiten euren falta.\nZer dela eta hasi zinen Hernaniko Errugbi Elkarteko gorengo taldean jokatzen?\nNire praktikak Hernanin egin behar nituela jakin nuen unean bertan hasi nintzen internet harakatzen. Berehala ikusi nuen Hernani Espainiako ligako gorengo mailan jokatzen ari zela eta bertan aritzeko eskaera egitea erabaki nuen. Dagoeneko jokatu ditut hamar bat partidu eta oso gustura sentitu naiz uneoro.\nNolako izan da taldean izan duzun adaptazioa? Giro ona aurkitu al duzu?\nTaldekideak oso ondo portatu dira hasieratik eta laguntza asko eman didate behar izan dudan guztian. Gainera talde giroa paregabea da eta oso ondo pasatzen dut. Kide gehienak hernaniarrak dira eta guztien arteko elkartasuna eredugarria da niretzako. Jokoari dagokionez, Ingalaterran Flancker moduan jokatzen nuen Banbury taldean, eta orain aldiz, Hernanin, erdilari gisa jokatzen dut. Beharbada, presio handiagoa duzu jokoan eta oso kontzentratua egotea exijitzen du. Dena den, postu horretan gauzak ondo egiteko gai ikusten dut nire burua.\nIngalaterrako errugbiaren eta hemengoaren arteko desberdintasun nagusiak?\nMailari dagokionez, egia esan, ez dago hainbesteko diferentziarik. Espainiako ligako taldeak oso konpetitiboak dira eta guztien arteko oreka harrigarria da. Edonork irabaz diezaioke edonori. Esaterako, guk Ordiziari irabazi genion baina gure atzetik dauden arerioen aurka galdu dezakegu baita ere. Partidu bakoitza desberdina da eta guztietan borrokatu beharra dago. Hala ere, nik ez nuen Ingalaterrako ligako lehen mailan jokatzen, hango hirugarren mailan baizik.\nTaldea mantentzeko aukerekin ikusten al duzu?\nNoski ikusten dudala mailari eusteko gai. Talde indartsua dugu eta maila altuko jokalariak daude. Beharbada alde positiboena taldearen barne sendotasuna da, guztiok oso batuta gaude eta norabide berdinean egiten dugu arraun. Esan bezala, talde guztien arteko oreka oso nabarmena da, eta ondorioz edonori irabazteko aukerak ditugu. Saikapeneako beheko postuetan gauden arren, aurrera aterako garela uste dut.\nZer iruditzen zaizu etxeko partiduetan Landaren izaten den giroa?\nHitz batean: Ikaragarria. Ez nuen sekula jokatu hain giro apartarekin. Ingalaterran zaleak ez dira hain sutsuak eta nik jokatzen nuen mailan, jendearen asistentzia ez zen hain altua. Landaren partiduak jokatzen ditugunean jendeak ematen duen berotasunak ez du preziorik. Espainiako ligan bertan, ez da horrelako jendetza biltzen errugbi zelaietan. Esaterako, pasa den igandean Valladoliden jokatu genuen. Zale gehien biltzen duen zelaia dela entzun genuen, baina bertan egon ondoren aitortu behar dut Landaren gehiago bizitzen dela errugbia. Horrelako afizioak benetan bultzatzen du, baita gauzak erraztu ere.\nValladoliden jasotako porrotaren ostean, Sevillako Cienciasi irabazteko aukerak ikusten dituzu?\nAzken partiduko emaitza gogorra eta taldearen ezintasunari buelta emateko aukera paregabea daukagu larunbatean. Gogo eta indar guztiekin zelairatuko gara eta zaleen laguntzarekin irabaztea espero dugu. Jendearen babesa ezinbestekoa izango da emaitza positiboa lortu nahi badugu.\nHerritarren bultzada eskatu du Hernanik, Ciencias menpean hartzen laguntzeko\nPartidua arratsaldeko 17:00etan jokatuko da, Landaren.\nMailari eusteko lortu beharreko puntuak eskuratzea da Hernaniren helburua, epe motzera. Denboraldiko azkenaurreko partidua jokatuko da gaur Landaren. Cienciasen kontra neurtuko ditu indarrak Hernanik, 17:00etan hasita. Sevillarrak azkenak dira sailkapen nagusian, baina horrek ez du esan nahi talde ahula denik. Arerio serioa izango du gaur Hernanik aurrean, eta indar eta kontzentrazio guztiak behar beharrezkoak izango dira partidua aurrera ateratzeko.\nJoan den asteko Valladoliden kontrako kolpe gogorra eta gero, garaipenaren dinamikara itzuli nahi du taldeak. Taldeak deialdi berezia egin die herritarrei, Landaren beraien bultzada nabaritu eta sentitu dadin.24/03/2014 Lunes\nJoan den asteko Valladoliden kontrako kolpe gogorra eta gero, garaipenaren dinamikara itzuli nahi du taldeak. Taldeak deialdi berezia egin die herritarrei, Landaren beraien bultzada nabaritu eta sentitu dadin.\n← Oier Laskurain estatuko selekzioak deitu duOier Laskurain convocado por la selección estatal\nHeineken Cup 2013-14 Erdifinalak TelebistanSemifinales de la Heineken Cup →


Gasteizko Telebista Jaialdiak sektoreko profesional onenak bilduko ditu irailaren 2tik 8ra - Deia\nGasteizko Telebista Jaialdiak sektoreko profesional onenak bilduko ditu irailaren 2tik 8ra\ndeia.eus 09.02.2020 | 09:30\nGasteizko XI. Telebista Jaialdiaren irudia\nBILBO. Gasteizko XI. Telebista Jaialdiak sektoreko profesional onenak bilduko ditu irailaren 2tik 8ra Arabako hiriburuan. Kate generalisten udazken-neguko denboraldirako erabateko estreinaldiak hartuko ditu. Gasteizko alkate Gorka Urtaranek eta Festval jaialdiaren zuzendari Joseba Fiestrasek aurkeztu zuten pasa den azteazkenean programazioaren aurrerapena.\nGorka Urtaranek alderdi profesionala azpimarratu zuen, Gasteizko jaialdian urtez urte indarra hartzen ari baita. "Hitzaldiek, lantegiek, eztabaidek? gero eta maila altuagoa dute, eta gure hirira etortzeko interesa gero eta handiagoa da. Festvalak erakargarri bikoitza du: batetik, publiko orokorrarentzat, gertutik ikusi ahal baitituzte telebistako aktore, aurkezle eta izar gustukoenak, eta bestetik, profesionalentzat, telebistarekin lotutako askotariko gaietan azken joerak eta aurrerapenak ezagutzeko topagunea baita Gasteiz haientzat".Alkateak nabarmendu zuen Euskadiko hiriburuak gero eta pertsona gehiago erakartzen duela, bai aisialdirako bai helburu profesionaletarako, kasu honetan, ikus-entzunezkoen sektorean. Izan ere, Udala ildo hori lantzen ari da, talentua erakartzeko eta kanpora proiektatzeko. "Irailaren hasieran, batzuek zein besteek Gasteizen izango dute galdu ezineko hitzordua", adierazi zuen Urtaranek.Festvalaren zuzendari Joseba Fiestrasek azaldu zuenez, Music Library-k telebista formatuetan erabiltzen den produkzio-musikari buruzko hitzaldia antolatuko du, eta zenbait telesail eta programen adibideak emango: 'Lazos de Sangre', 'La Vall', 'Boca Norte', 'Paquita Salas', 'Los Hombres de Paco' eta 'Les de l'hoquei'. Beste arlo batzuk ere izango dituzte hizpide: ekoizle eragilearen eta musika gainbegiralearen rolak, produkzio-musikaren irabaziak (budgeta, eskubideen kudeaketa?), sinkronizazioa, copyrighta, lizentziak, eta abar.\nProFesTVal atalaren barruko beste hitzordu bat Lavinia taldeak antolatutakoa izango da, zeina ahots-laguntzaileentzako edukiak sortzen ari baita aspalditik, berrikuntzaren alde egin duten apustuan. Estatu Batuetan, lau familiatako batek du horietako bat, eta Espainian ere gero eta jende gehiago ari da erosten, esaterako, Amazonen Alexa, Googleren Ok? Bideo pantailak ere sartzen ari dira. Ekoiztetxeak mahai-ingurua egingo du ahots-laguntzaileen alorrean gertatzen ari den guztiaren berri emateko eta haien trebetasunak TVEko jendearekin aurkezteko; Espainiako plataformen ordezkariak ere izango dira bertan, eduki arrakastatsuen adibideak emateko.


8.- BERTSOAREN JATORRIAREN BILA\nDatu askorik ezean, bertsoaren izenburuko hitz bati erreparatu diot, eta horrek islatzen duen ezaugarri fonetikotik abiatuta saiatu naiz bertsoaren egilea nontarra zen edo nongo euskara zerabilen argitzen.\n“Batzubek” hitza hartu dut aztergaitzat. Hain zuzen ere, u + e taldeak ube non ematen duen ikertzen jardun dut.\nGaur egun, oraindik Sakanan1 eta Urrestilla aldean2 esaten dituzte “batzubek” eta horrelakoak.\nEgun oso hedadura murritza badu ere, antzina askoz leku gehiagotan erabiltzen zen: Markinan (Mogel, Pray Bartolome3), Donibane Lohitzunen (Tausin, hango auzapeza4 – 1788, Wendworth Webster5), Nafarroako zenbait eskualdetan6 (Etxalar, Sakana, Lesaka, Baztan7), Beterrin eta Azpeitia aldean.\n1900. urtean, alegia grabazioa egin zen garaian, Urrestillako Otalastegi baserrian Jose Inazio Etxeberria izeneko bertsolaria bizi zen, gehien bat erlijioari lotutako gaiak lantzen zituena. Bertsolari horrek ez zuen, nire ustez, “Herriyetan batzubek” bertsoa egin, batez ere kontuan hartzen badugu Jose Inazio Etxeberriak sei urte izango zituela 1900. urtean. Askoz litekeenago deritzot ondorengoari:\n1831. urtean jaiotako Ramon Artola bertsolari tolosarraren “Sagardoaren graziya eta beste bertso asko” izeneko liburuan (AUSPOA bilduma), “batzubek” hitza agertzen da zenbait bertsotan (esaterako, 29. eta 51. orrialdeetan). Hala ere, “batzuek” hitza ere behin edo behin agertzen da (32. orrialdea). Bertsokerari, gaiari eta besteri atxikita pentsatzekoa da Ramon Artola bera (Pepe Artola bertsolari-idazlearen aita) edo eskualde eta garai beretsuko bertsolari edo bertsogileren bat izan zela bertso honen egilea. Horiexek eta beste ehunka jartzaile izan daitezke bertso horren egile. Zalantza etorkizunak argituko ahal digu!\n1 IBARRA, Orreaga. Euskararen ibilbidea Nafarroan zehar. Legutiano: Infomart argitaletxea, 1999.\n2 Hala baieztatu zidan Pako Aristi idazleak.\n3 Hona Prai Bartolomek idatzitako esaldi bat, honen guztiaren erakusgarri: "Pekatuco peligruba nai\ndavenak, nai dau pecatuba".\n4 Euskal Testu Zaharrak. Jose Mari Satrustegi. Iruñea: Euskaltzaindia, 1987, I.\n5 Euskal ipuinak. Xipri Arbelbide. Donostia: Kriseilu, 1993, 56-57 or.\n6 Euskal Testu Zaharrak. Jose Mari Satrustegi. Iruñea: Euskaltzaindia, 1987, I.\n7 Bi informazio-iturri:\na) BONAPARTE, Louis Lucien. Bonaparte Ondareko Eskuizkribuak, Iparraldeko goi-\nnafarrera. Lehenengo tomoa, Sermoi Bilduma, Erratzuko Dotrina. Bilbo: Deustuko\nb) SALABURU, Pello. Doktorego-tesia, Baztango hizkeraren gainean idatzia.


ELAk greba deitu du eskola-jantokietako kudeaketa zuzenenan martxoaren 20, 21 eta 22rako\nHarrigarria bada ere, LABek Eskola Jantokietako Kudeaketa Zuzenaren Hitzarmena sinatu du. Hori dela-eta, EAEko hiru lurraldeetako ELA-ordezkariak atzo bildu ziren batzarrean, eta oso gaizki iritzi diote hitzarmen horri, ez baita jaso langileen eta sindikatu guztion eskakizun bakar bat ere, otsailaren 26ko grebara deitzeko oinarri izan zirenak. Horregatik, ELA-ordezkarien batzarrean borrokan jarraitzea erabaki dugu, eta baita greba-deiak egitea ere. Hasteko, martxoaren 20, 21 eta 22an izango dira lehen greba-egunak.\nHitzarmena 2023. urtera arte sinatu da. Hala ere, hori ez da oztopo izango oraingo egoera prekarioa aldatzearen alde ez borrokatzeko. Egia da arazo batzuk 2024. urtera arte konponezinak izango direla hitzarmena horrela sinatzeagatik; baina beste batzuk bai. Laster barru hurrengo esleipena izango dugu, eta Eusko Jaurlaritza isilgordean prestatzen ari da baldintza-pleguak. Horixe izango da gure etorkizunaren gakoa, plegu horietan bilatu dezakegu konponbidea gure arazo nagusietarako, hau da:\n- Pertsonalaren subrogazioa, hautatzen den eskola-jantokietako kudeaketa-eredua zein den alde batera utziz. Subrogazioa aipatzen dugunean, gogoan duguna zera da: enplegua eta hitzarmenaren aplikazioa, kudeaketa oraingoa edo gerokoa nolanahikoa ere den. Larrabetzun, proba pilotu gisa, proposatu zenak ez zuen baldintza hori bete.\n- Lan-kargak berraztertzea, hezkuntza-lanarekin bat datozen ratioak jarriz. Gu ere hezkuntza-laneko partaide bagarelako.\n- Gure eginkizunak zehaztea. Eta ez ibiltzea urterik urte ataza gehiago leporatzen, pertsonal gutxiagorekin eta lanaldi murriztuagoekin.\n- Kontrataziotik prekarietatea ezabatzea, langile bakoitzeko gutxieneko lanaldiak ezarriz.\n- Egonkortasuna sustatzea, ikasturte osorako lanaldia ezarriz, eta ikasturtearen barruan murrizketarik egin gabe.\n- Aldizkako kontratazio finkoa ugaltzea, behin-behinekoaren partez.\nHitzarmena horrela sinatzean aukera ederra galdu dugu aipaturiko arazo horiek onbideratzeko. Dena dela, sektorea gertu dago borrokan jarraitzeko. Hitzarmenetik kanpo ere badago tartea gure egoera prekarioa hobetzeko. Horregatik, ELA-ordezkarien batzarrean borrokan jarraitzea erabaki dugu, eta baita greba-deiak egitea ere. Hasteko, martxoaren 20, 21 eta 22an izango dira lehen greba-egunak. Gainerako sindikatuak ere gonbidatzen ditugu borrokarekin bat egitera.\nZerbitzu hori ematearen eta baldintza-plegua prestatzearen erantzulea Eusko Jaurlaritza denez, berak erantzun beharko ditu gure eskariak.\nBide batez, Martxoaren 8ko greba-eguna ere egitera deitzen diegu sektoreko langileei. Gure prekarietate-egoera estu-estu loturik dago lanaren sexu-banaketarekin eta gure emakume-izaerarekin.


Emaitek Plus 2021: Zientzia, Teknologia eta Berrikuntzarako Euskal Sareko Ikerketa Kooperatiboko Ikerketa Zentroei eta Teknologia Zentroei jarduera ez-ekonomikorako Laguntza-programa - Eusko Jaurlaritza - Euskadi.eus\n[Emaitek Plus 2021]\nJustifikapen ekonomikoa egiteko eranskina\nEbazpen honen helburua da Ekonomiaren Garapen, Jasangarritasun eta Ingurumen sailburuaren 2015eko irailaren 16ko Aginduan aurreikusitako laguntzetarako 2020ko ekitaldiko deialdia egitea. Agindu horren bitartez, Emaitek Plus laguntza-programa arautzen da: programa horren bidez (2017ko uztailaren 27eko Aginduak aldatua) laguntza ematen zaie Zientzia, Teknologia eta Berrikuntzarako Euskal Sareko Ikerketa Kooperatiboko Ikerketa Zentroei eta Teknologia Zentroei jarduera ez-ekonomikorako. Hartarako finantziazioa esleituko zaie, betiere daukaten jarduera globalaren emaitzak aztertu eta ebaluatu ostean.\nFoku anitzeko teknologia-zentroentzat: 51.680.000,00 euro; kopuru hori, bestalde, honela zatituta:\nEmaitzetara bideratutako zentroaren modeloarekiko egokitzapen-gradua: 50.130.000,00 euro.\n2020rako finkatutako adierazleen aginte-koadroaren helburuak lortzeko, zentroen jarduera-planak: 1.550.000,00 euro.\nIkerketa kooperatiboko zentroentzat: 16.320.000,00 euro; kopuru hori, bestalde, honela zatituta:\nEmaitzetara bideratutako zentroaren modeloarekiko egokitzapen-gradua, 15.830.000,00 euro.\n2020rako finkatutako adierazleen aginte-koadroaren helburuak lortzeko, zentroen jarduera-planak: 490.000,00 euro.\nEskatutako laguntzen guztizko zenbatekoa kontuan izanik, eta haiek ebatzi baino lehen, zenbateko horiek aldatu ahal izango dira; betiere, Ekonomiaren Garapen, Jasangarritasun eta Ingurumen Sailaren beste laguntza-programa batzuk exekutatu eta agortu gabe geratzen diren aurrekontu-baliabideen arabera. Aldaketarik izanez gero, Berrikuntza, Teknologia eta Eraldaketa Digitala sailburuordeak ebazpena emango du, aurreko guztiaren berri emateko.\nDeialdiaren araudia EBAZPENA, 2021eko uztailaren 21ekoa, Teknologiako, Berrikuntzako eta Eraldaketa Digitaleko sailburuordearena, zeinaren bidez argitara ematen baita Emaitek Plus laguntza-programarako 2021eko ekitaldiko deialdia.\nDeialdia argitaratu eta hurrengo egunean hasiko da, amaitu, berriz, 2021ko irailaren 23an amaituko da.\nSPRI - 2021ko Emaitek Plus programa


...> amaren musikatik jaso du zuzenean. Esaterako, celloak igortzen dituen bibrazioak ere sentitu ditu... Eta egia esa...\n...z zailagoa izango zelakoan. Izan ere, cello doinu guztiak aldez aurretik grabatu nituen, geroago tripa ...\n'Huapango' diskoaren aurkezpena. Egilea(k) EZEZAGUNA. El Diario Vasco, Sociedad Vascongada de Publicaciones, S.A. 2011 (4)\n...gusian ostegunean, hilak 17, 19:00etan. Pik Nik Cello Duo taldea Iñaki Etxepare irundarrak eta Marta Roma katalui...\nOIARTZUN. Pik Nik Cello Duo biolontxelo taldeak, Oiartzungo Udaleko Kultura sailare...\n'Huapango' diskoaren aurkezpena gaur arratsaldean. Egilea(k) EZEZAGUNA. El Diario Vasco, Sociedad Vascongada de Publicaciones, S.A. 2011 (4)\n...> Udaletxeko Areto Nagusian gaur 19:00etan.Pik Nik Cello Duo taldea Iñaki Etxepare irundarrak eta Marta Roma katalui...\nOIARTZUN. Pik Nik Cello Duo biolontxelo taldeak, Udaleko Kultura sailaren laguntzar...\n...), Lorena Nuñezek (biola) eta Pello Ramirezek ( celloa eta akordeoia) osatzen dute Alos Quartet taldea.\n...tan ari den zehazki. Badakit Jeppe Brittenen Cello Sonataren gaineko bariazioak konposatzen dabilela. Ondo bid...\nEOSak Antonio Lauzurikaren lan bat aurkeztuko du Euskal Herriko hiru hiriburutan. Egilea(k) ERREDAKZIOA. , Euskal Irrati Telebista 2009 (1)\n...>jotzailea, bakarlari moduan arituko da Joseph Haydnen cellorako eta orkestrarako kontzertua, maiorreko don, eskainiz. Gaine...\nEzarritako bideetatik at. Egilea(k) BERRO, Irune. Berria, Euskal Editorea SM 2008 (1)\n...istak: J.T. Lewis bateria jotzailea eta Jane Scarpantoni cello jotzailea. Saundersek baxua jo du.\nCelloa ongi jartzen baduzu, noski.\nMARKEL celloarekin hurbiltzen da eta zati bat jartzen du.\nGaur goizean hasiko dira Miramongo Matineeak, EOSen eskutik. Egilea(k) URRUTIKOETXEA, Ane. Berria, Euskal Editorea SM 2009 (1)\n...>Guztira hamasei kontzertu eskainiko dituzte, eta Cello Octet Amsterdam nazioarteko taldeak irekiko du denboraldia....\nKritika. Musika. Xehetasunen ekitaldia. Egilea(k) MARTIN, Joseba. Berria, Euskal Editorea SM 2009 (3)\n...ohiak «soken ikuskizuna» proposatu zigun, gitarrenak, celloarenak eta bere eztarrikoak. Hirukote moduan agertu zen, Ben Gil s...\n...>zen, Ben Gil semea gitarran eta Jaques Morelembaum celloan lagun zituela. Gaztea langile fina da soketan eta lan dezen...\n...na ugari entzuten dira bere esku artean; celloaz gain, biolina, biola edo kontrabaxua, orain arkuaz, gero pi...\nLAUHAZKA. Maite Larburu. 'Oinohplak'. Egilea(k) LARBURU, Maite. Berria, Euskal Editorea SM 2018 (1)\n...ak hegan irten dira, eltxo zikinen moduan: bigarren cello-rako suitea dirudien zerbait izan baita entzun dudan hurren...\nLarrepetit. Goizalde Landabaso. Gabonetako jauziak. Egilea(k) LANDABASO, Goizalde. Berria, Euskal Editorea SM 2013 (1)\n... kale hoztuetan egoten diren musika ikasleen bat-bateko cello eta biolin kontzertuak, gaztain erreen usaina, mihura, urte...\nPhilip Glassek ganbera musika joko du Bilbon. Egilea(k) EZEZAGUNA. Berria, Euskal Editorea SM 2009 (1)\n...erkusio jotzaileak lagundu diote. Songs and Poems for Cello , Etudes X eta Music from the Screens joko dituzte, besteak...\nPiacell sonataren estreinaldia, Interprete Gazteen Zikloan. Egilea(k) ERREDAKZIOA. , Euskal Irrati Telebista 2009 (2)\nHortaz gain, nabarmendu du Piaccell cello eta piano arteko elkarrizketaz osatutako pieza dela. Kamera...\n...> da azken urteetan. Oraingoan, Eros Jaca cello jolea eta Hugo Celles pianista, Miramar Jauregian arituko d...\nXabier Zeberiok Alos Quartet taldearen azken lana aurkezten digu. Egilea(k) ERREDAKZIOA. , Euskal Irrati Telebista 2009 (1)\nAlos Quartet biolina, biola eta cello jolez osaturiko laukotea dugu. Orain hamar urte sortua. 10 ...


Aurtengo lehenengo esku-hartzeak hasi dira Begoñako galerietan - Hiruka.eus\n2017-04-04 17:31 Aurtengo lehenengo esku-hartzeak hasi dira Begoñako galerietan\nAretoa iragazgaiztea, hegoaldeko galerian sabai aizunen eskoratzea, aretoaren azpiko espazio berriko sarrera egitea, igogailu panoramiko bat jartzea eta hegoaldeko galerian sarrera berria egitea izango dira 2017ko lehenbiziko lanak Begoñako galerietan.\nAurtengo lanak aurkeztu dituzte Begoñako galerietan. © GETXOKO UDALA.\nImanol Landa Getxoko alkateak azaldu duenez, datozen asteetan martxan jarriko dituzte urte honetarako aurreikusita dauden lanak Begoñako galerietan, "EHUk eta Getxoko Udalak galeriei balioa emateko proiektuan duten lankidetza estuaren harira". Landak esan duenez, honako lan hauek egingo dituzte lehenik: "areto nagusia irazgaiztuko dugu, hego galeriako sabai faltsuak eskoratu, aretoko behealdeko eremu berrirako sarbidea jarri, igogailu panoramiko bat instalatu eta hegoaldeko galeriatik sartzeko gune berria egin".\nBestalde, Arturo Mugak, EHUko Zientzia Garapen eta Transferentziarako erretoreordeak, unibertsitatearen eta Udalaren arteko elkarlana azpimarratu du: "Instituzio biren arteko koordinazioari esker proiektu konplexuak modu arrakastatsuan aurrera atera daitezkeela erakusten ari gara. Errekurtsoak eta ezagutzak partekatuz lortzen diren sinergiak direla eta lortu dugu, bestela ezinezkoa litzateke".\nUrko Balziskueta udal arkitektoak azaldu duenez, lanon helburu nagusia da "eraikinera iristeko modua hobetzea bertako espazioen erabilera errazteko eta galerietan aurkitutako arazo premiazkoenetako batzuk konpontzeko lanak martxan jartzea".\nEHUren parte-hartzea funtsezkoa izan da lehen lanak abian jartzeko eta lanen irismena mugatzeko, Juanma Madariaga proiektuko ikertzaile nagusiak esan duenez. "Gure ikerketei esker, galerietako arazoak aztertu ahal izan ditugu, konponbideak proposatu eta obrak kontratatzeko beharrezko espedienteen proiektuak ikuskatu. Gainera, aretoa irazgaitzeko lanean esaterako, arazoaren fokua aurkitu dugu, eta mugarritu; horren ondorioz, konponbide askoz lokalizatuagoa eta ekonomikoagoa proposatu dugu".\nAreto nagusia iragazgaizteko lanak\nGalerietako areto nagusiaren arazo handienetako bat ura da. Hain zuzen ere, aretoaren gainean ur putzu bat sortu da, eta urak behera pasatu eta kalte egiten die egiturari, hormei eta pinturei, eta itoginak ere eragiten ditu. Hori dela eta, 2017ko bigarren seihilekoan, arazoa aurkitu den gunea irazgaiztuko da. Horri esker, aretoa apaintzen duten elementu eta materialak babestuko dira, eta aretoa gutxieneko konfortagaz erabili ahal izango da galeriei balioa emateko prozesu osoan.\nHego galeriako sabai faltsuen eskoratzea\nHego galeriako sabai faltsuen egoera ez da ona. Zenbait zati jausi egin dira eta beste batzuk edozein momentutan erortzeko arriskuan daude. Ondorioz, beharrezkoa da gune handi hori estaltzen duen sabai faltsua eskoratzea.\nElementu hori osatzen duten hormigoizko plaken egoera oso ezberdina denez, udal arkitektoak zera azaldu du: "Lanak hasi aurretik aztertu egingo dugu sabai faltsuaren zein parte eskoratu behar den eta zein desmuntatu behar den".\nGainera, sabai faltsuen balio didaktikoa aprobetxatzeko asmoz, egoera txarrean dauden zenbait gune, desmuntatu beharrean, mantendu egingo dira (beharrezkoak diren segurtasun neurriak hartuta) eraikinaren parte hori nola eraiki zen erakusteko galeriak ezagutzera datozen bisitariei. Aretoaren beheko eremurako sarbidea\nAzaldu dutenez, "ezusteko handia" izan da areto nagusiaren behealdean beste gune bat aurkitzea, eraikinaren planoetan ez zelako ageri. Eremu horrek areto nagusiaren antzeko neurria du, eta apirilean hasiko dira bertara sartzeko bidea lantzen. Urko Balziskuetaren berbetan, "gune horretan aretoko forjatuaren egitura eta zimenduak nola dauden ikus daiteke, baina horretarako sarbide seguru bat jarri behar da". Denboragaz, leku hori galerietako aurkikuntzak eta jarduerak azaltzeko erakustoki gisa erabiliko da.\nAurreikusita zegoen bezala, urteko bigarren hiruhilekotik aurrera errazagoa izango da galerietara iristea, igogailu bat instalatuko baitute Ereaga hondartzaren pareko sarreran. Begoñarako aukeratutako igogailua panoramikoa da atzealdetik, eta eraikinaren aldera eta hondartzako zenbait gunetara emango du. Galeriek ondare gisa duten balioa dela-eta, eta galerietan inpaktu bisual eta fisiko ahalik eta txikiena eragite aldera, eraikinagaz bat datorren diseinua hautatu da. Hiru geldialdi egingo ditu, 9 pertsona eta 675 kilogramo hartzeko edukiera izango du, eta altzairu herdoilgaitzez egina egongo da. Martxoan hasi dituzte igogailua instalatzeko lanak.\nBegoñarako sarbide berria ipar-mendebaldeko galeriatik\nGaur egun, ez dago sarbiderik ipar-mendebaldeko galeriaren kanpoaldetik (Arriluzeko Gurutze Gorriaren eraikinaren aurreko lorategietatik). Horrenbestez, teknikariei, ikertzaileei eta gune horretatik kanpoko bisitariei pasatzen uzteko sarbide bat jarriko da, hondartzaren pareko sarbidearen antzeko egitura baliatuta. "Zur naturalezko egitura bat da –esan du udal arkitektoak–; izan ere, bi sarbideetatik jende asko ibiltzen da, eta eraikinarekin bat etorriko den irtenbide propioa lortu nahi da, material eta baliabide ahalik eta gutxiena kontsumituta". Urteko hirugarren hiruhilekoan hasiko dira lanak.\nApirilaren 1etik uztailaren 30era bitartean galeriak bisitatzeko aukera dago. Landak esan duenez, "aurtengo bisita gidatuek beste formatu bat izango dute; ibilbide gidatuaz gain, hilero erakusketa desberdinak jarriko ditugu, proiektuaren aurrerapenak azaltzeko. Elementu dinamikoen eta dibulgatzaileen bitartez erakutsi nahi ditugu EHUk egindako ikerketak, eta elementuok hilero aldatu, lanak modu bisual eta erakargarriago batean azaltzeko". Apirilean, erakusketa galerien azpiko flysch motako labarraren ingurukoa izango da.\nGainera, abuztu osoan doan sartu ahal izango da galerietara, 12:00etatik 14:30era eta 18:00etatik 20:00etara, eta ez da bisita gidaturik egingo. Orain arte bezala, aurrez izena eman behar da udal webgunean edo Turismo Bulegoko 94 491 08 00 telefono zenbakian.\nAzkenik, Imanol Landak duela aste gutxi sortu zen webgune berria aurkeztu zuen: www.puntabegona.eus. "Herritarrei galeriak nabarmentzeko proiektuaren inguruan gertatzen diren berritasun eta aurrerapen guztien berri eman nahi diegu", esan du Landak. Webguneak askotariko edukiak biltzen ditu: galeriak eraiki aurretik Begoña nolakoa zen jakiteko informazioa; proiektuari, haren ardatzei eta orain arte egindako lanei buruzko informazioa; argazkiz eta planoz osaturiko artxibo bat, aberastuz joango dena; eta proiektua aurkezteko eta testuinguruan jartzeko bideoak, besteak beste. Horrez gain, blog bat ere badu, dinamikoagoa, proiektuaren inguruko azken berriak zabaltzeko.\nBegoñako galeriak bisitatzeko aukera gehiago egongo dira aurten\nPunta Begoñako galeriak balioan jartzeko plana onartu du Getxoko Udalbatzak\nMilioi bat euro Begoñako galerien balioa nabarmentzeko\n"Beruna Patrikan" izan genuen atzo\n"Le Dernier Continent" dokumentala Tosun\n12. Balendin Enbeita bertsopaper-lehiaketa!


2010(e)ko abenduakren 21(a)\nBizardunak - Les Bizarduns Contre Le Empire Français\nNork idatzia: Pinoxmb ordua: 20:23 0 iruzkin\n2010(e)ko abenduakren 20(a)\nThe Sparteens - Jo Ta Ke\nHona hemen The Sparteens-en ''Jo Ta Ke'' kantuaren bertsioa. Ez da kantu garbia, zuzenean kantatutakoa baizik, baina uste dut ez dela alferrik galtzeko kanta bat.\nNork idatzia: Pinoxmb ordua: 20:54 0 iruzkin\nEtiketak: The Sparteens\nKen zazpi- Hemen gaude\nDiska berriko abesti politenetakoa da hau, eta gainera Joseba Sarrionaindiak egindako poema batean oinarrituta dago. Gustuko izatea espero dut.\nNork idatzia: Pinoxmb ordua: 20:30 0 iruzkin\n2010(e)ko abenduakren 19(a)\nHau Tatto! - Betirako\nEtiketak: Hau Tattoo\nCarl Watermark & Susana - Zure begiek\nEtiketak: Carl Watermark\n2010(e)ko abenduakren 18(a)\nMaritxu - Des-Kontrol\nNork idatzia: Pinoxmb ordua: 00:42 0 iruzkin\nRimmel - Gose\nZain - Jaia\nEsne Beltza - Gogoak\nNoa izeneko diskan aurki dezakezue kanta hau;\nNork idatzia: Pinoxmb ordua: 00:35 0 iruzkin\n2010(e)ko abenduakren 8(a)\nEz Dakit - Txuma Murugarren\nNork idatzia: Pinoxmb ordua: 11:06 0 iruzkin\n2010(e)ko abenduakren 7(a)\nErribera Bizirik - Amaiur\nNork idatzia: Pinoxmb ordua: 14:05 0 iruzkin\n2010(e)ko abenduakren 6(a)\nZTK Rap - Bada Garaia feat. Dr.J [REMIX]\nNork idatzia: Pinoxmb ordua: 14:32 0 iruzkin\nEtiketak: ZTK Rap\nKea - Underground hiria\nNork idatzia: Pinoxmb ordua: 14:27 0 iruzkin\n2010(e)ko azaroakren 25(a)\nGose - Surik Bai\nGose taldeak durangoko azokarako, gose IV diska berria prestatu dute. Ez dira kanta berriak baina beste talde eta pertsona batzuek eraldatuta daude. Diskoarekin batera, DVD dokumental bat argitaratu dute. Hau, Surik Bai abestia, diska honetan agertuko da eraldatuta:\nDes-Kontrol - Duintasunez Eutsi\nDes-kontrolen abestirik ezagunena, mitikoa da jada, Duintasunez Eutsi!\n2010(e)ko azaroakren 24(a)\nHatortxu Rock kontzertuak\nHatortxu Rock bertan da! Antolatzaileek kartela azaleratu egin dute eta 2 egun desberdinetan izango da. Urtarrilaren 7an eta 8an izango da aurten, eta estreinuko aldiz, Zizur Nagusian. Beti bezala, Euskal Herritik kanpo dauden presoak EHra ekar ditzaten egiten da. Talde hauek izango dira bertan: Zea Mays, Kerobia, Governors, Vómito, Kaotiko, ZTK Rap, Amaiur, Gatibu, Vendetta eta Berri Txarrak. Asteburu pasa joateko egokia ezta?\nInformazio gehiago, http://hatortxurock.org/ helbidean.\nNork idatzia: Pinoxmb ordua: 21:15 0 iruzkin\nEtiketak: Amaiur, Berri Txarrak, Gatibu, Governors, Hatortxu, Kaotiko, Kerobia, Vendetta, Vómito, Zea Mays, ZTK Rap\n2010(e)ko azaroakren 23(a)\nArima Sutan - Inauteriak\nNork idatzia: Pinoxmb ordua: 20:32 0 iruzkin\nEtiketak: Arima Sutan\n2010(e)ko azaroakren 22(a)\nKerobia - Asteroideen antzokian artista eraila\nKerobiaren trilogiaren lehen lanaren abestia da ''Asteroideen antzokian artista eraila''. Bideoklipa hau lehena izan zen eta gogoratzea merezi du!\nNork idatzia: Pinoxmb ordua: 19:53 0 iruzkin\nLor - Denbora\nNork idatzia: Pinoxmb ordua: 19:51 0 iruzkin\nBetagarri - Denbora\n2010(e)ko azaroakren 4(a)\nGatibu - Prest\nGatibuk zuzeneko diska bat kaleratuko du laster, eta gainera kanta berri batzuk egin dituzte. Honako hau adibidez, Prest.\nNork idatzia: Pinoxmb ordua: 22:34 0 iruzkin\n2010(e)ko azaroakren 3(a)\nMantisa - Zoritxarrez Irribarrez\nZain - Aitzakiak\nNork idatzia: Pinoxmb ordua: 20:12 0 iruzkin\n2010(e)ko azaroakren 1(a)\nSexty Sexers - Zyklon Birika\nEtiketak: Sexty Sexers\n2010(e)ko urriakren 30(a)\nOstegun onean kaleratu zuten diska berria Ken Zazpi-koek, eta hau dugu beste single-a, Hel Nazazu Eskutik;\nNork idatzia: Pinoxmb ordua: 15:46 0 iruzkin\n2010(e)ko urriakren 24(a)\nEro - Hau Tattoo!\nEuskal dance musika ere existitzen delako, hona hemen Hau Tattoo!\nNork idatzia: Pinoxmb ordua: 12:04 0 iruzkin\n2010(e)ko urriakren 19(a)\nItsasoa Gara - Ken Zazpi\nKen Zazpi taldeak disko berria kaleratuko du Urriaren 28an, Ortzimugak Begietan izenekoa. Lehen singela hau izan da: Itsasoa Gara\n2010(e)ko urriakren 14(a)\nScotland - Euskal Herria jaialdia\nEskoziak eta Euskal Herriak autodeterminazio eskubidea lortzeko, eta ongi pasatzeko noski, jaialdi bat prestatu dute larunbat honetan Ordizian. Urriaren 16an. Pailazoak, eskoziako kirolak eta gauza gehiago egongo dira, baina, musikari dagokionez talde hauek parte hartuko dute: Berri Txarrak, GOSE, Red Hot Chili Pipers (eskoziatik), Trikizio edo Oreka TX. Kontzertuetarako sarrera 20 euro balio ditu aurretik eta 25 bertan.\nNork idatzia: Pinoxmb ordua: 22:15 0 iruzkin\nEtiketak: Berri Txarrak, Gose, Oreka TX, Trikizio\nIgande honetan Nafarroa Oinez jaialdiarekiko paraleloki aktibitate eta kontzertu gehiago egongo dira Atarrabian.\nLehenengo gunearen alboan izango dira eta besteak beste, Governors edo Kop taldeak arituko dira. Honekin batera, Atarrabian igande honetan musika asko eta ona egongo dela esan genezake, beraz, zergatik ez joan?\n2010(e)ko urriakren 13(a)\nIgandean Nafarroa Oinez Atarrabian\nGai hau berriro hartuko dugu, igande honetan bertan ospatzen delako nafarroako ikastolen festa. Urriaren 18rako Paz De Ziganda ikastolak Nafarroa oinez jaialdia prestatu du aurten, Atarabian. Animatu zaitez! Ze esatek!, Kerobia, Trikizio, Tximeleta, Espaloian, Bizardunak, Hotz eta beste talde gehiago egongo dira festan. http://www.nafarroaoinez.net/ -en sartu informazio gehiago lortzeko. Hemen uzten dizuet Miel Otxin taldeak egindako abestia, Nafarroa Oinezeko abestia:\nNork idatzia: Pinoxmb ordua: 14:55 0 iruzkin\nEtiketak: Bizardunak, Kerobia, Trikizio, Tximeleta, Ze Esatek\n2010(e)ko urriakren 9(a)\nSeiren - ez du zentzurik\n2010(e)ko urriakren 6(a)\nzurekin dantzatu nahi nuke - bide ertzean\nNahixan - Zurekin\n2010(e)ko urriakren 5(a)\nWe Are Standard: Hertzainak-en "Aitormena"\nWe are standard-en Aitormena kantuaren birmoldaketaren bideoklipa!\nEtiketak: We Are Standard\n2010(e)ko urriakren 4(a)\nLain - Itxaropen hautsien kaxa\nNork idatzia: Pinoxmb ordua: 21:51 0 iruzkin\nHemen Gaude - Seiurte\nNork idatzia: Pinoxmb ordua: 17:39 0 iruzkin\nMalenkonia - Haizerik gabeko eguna\n2010(e)ko urriakren 3(a)\nLauroba - Muxu batekin\n2010(e)ko urriakren 2(a)\nDes-kontrol taldea ezingo da etorri ata Governors taldea izango da Ikastolen festan. Hona hemen des-kontrolen eta Governrs en pare bat kanta.\nEtiketak: Des-Kontrol, Governors\n2010(e)ko irailakren 30(a)\nDatorren urriaren 3an, igandea, Kilometroen jaia hartuko du Pasaia-Lezok eta, beti bezala, musikak leku garrantzitsua beteko du Gipuzkoako ikastolen aldeko festan. Des-kontrol, Ze esatek!, Esne Beltza, Gose eta Betagarri egongo dira besteak beste. Aurtengo abestia Esne Beltzak egin du eta bere diska berrian sartu egin du:\nNork idatzia: Pinoxmb ordua: 20:51 0 iruzkin\nEtiketak: Betagarri, Des-Kontrol, Esne Beltza, Gose, Ze Esatek\nUrriaren 18an Paz De Ziganda ikastolak Nafarroa oinez jaialdia prestatu du aurten, Atarabian. Animatu zaitez! Ze esatek!, Kerobia, Trikizio, Tximeleta, Espaloian, Bizardunak, Hotz eta beste talde gehiago egongo dira festan. Hemen uzten dizuet Miel Otxin taldeak egindako abestia, Nafarroa Oinezeko abestia:\nIkasle eguna 2010 abestia - Ze esatek!\nAzaroaren 6an ospatuko den ikasle egunarentzako egindako abestia.\n2010(e)ko irailakren 29(a)\nLokartu arte - GOSE\nNork idatzia: Pinoxmb ordua: 20:07 0 iruzkin\nHESIAN - ikusi dezaket\nbizardunak - nazi de fresa\n2010(e)ko irailakren 28(a)\nZe esatek! - Kantuz eskertu\n2010(e)ko irailakren 27(a)\nWe Are Standard: ''Aitormena''\nWe are estandard Ertzainaken Aitormena bertsionatu egin dute, Gaztea irratiak aterako duen diska berri batentzako. Oso originala da! Bideoa dagoenean jarriko dut ikaragarri polita eta espeziala delako. (Egin klik goian abestia entzuteko)\nNork idatzia: Pinoxmb ordua: 23:05 0 iruzkin\nZorionak zuri - Nahiadance\n2010(e)ko irailakren 26(a)\nAgur Anna - Kerobia\nOraindik biedeoklipa ez dute atera, baina atera dezaten nahiko genuke. Dagoenean blogera pasako dut. Kerobiaren azken singela da Agur Anna, Ontziak diskatik.\nNork idatzia: Pinoxmb ordua: 17:54 0 iruzkin\n2010(e)ko irailakren 25(a)\n2010(e)ko irailakren 23(a)\nGauaren erregina - Ze Esatek!\nThe uskis - Katuek bezala\nNork idatzia: Pinoxmb ordua: 16:55 0 iruzkin\nNork idatzia: Pinoxmb ordua: 16:52 0 iruzkin\nEskuekin - Esne Beltza\nHegal egiten - El Menton de Fogarty\nLovin gaztean diskan agertuko den bertsio berri bat\nNork idatzia: Pinoxmb ordua: 16:34 0 iruzkin\nEtiketak: El Mentón de Fogarty


«Ez dago modu hoberik zure pazienteak ulertzeko, haien zapata berberekin ibiltzea baino»\nHaurren osasunari eragiten dioten gauza guztien artean, zerk kezkatzen ditu gehien gurasoak?\nHaurrek zer-nolako adina duten. Haur jaioberriak dituzten gurasoak, adibidez, larritu egiten dira haurtxoari zerbait gertatuko zaion beldurrez: arnasa hartzeko modua dela, egiten dituen zaratak, elikadura, oinarrizko zainketak… Hazten doazen neurrian, infekzioak izaten dira kezka iturri nagusietakoak, eta haurrak 3 edo 4 urte dituenetik aurrera, haien jokabidea, mugak, kasketaldiak eta gauzak ongi egin nahia.\nZure blogak arrakasta handia du, milaka jarraitzaile dituzu, bi liburu ere argitaratu dituzu… Noiz erabaki zenuen kontsultatik kanpo beste urrats bat egin eta dibulgazioan ere aritzea.\nKasualitatez hasi nintzen, blogekin zaletuta zebilen lagun batek adoretuta. Kafea hartzen ari ginen haren etxean, eta halaxe esan zidan: “Lucia, zergatik ez duzu bat sortzen? Oso ogi idazten eta komunikatzen duzu, eta mesede handia egingo zenieke zu irakurriko zintuzketen amei eta aitei”. Eta nik, lehendik ere gutxi behar izaten dudanez, zera pentsatu nuen: “Eta zergatik ez?”. Handik astebetera, hantxe ari nintzen nire lehenbiziko posta idazten. Berebiziko ezustea hartu nuen: hilabete gutxiren buruan, milioi bat bisitari baino gehiago nituen, deika ari zitzaizkidan komunikabide guztietatik, eta munduko bazter guztietatik iristen zitzaizkidan mezu elektronikoak. Lanbide berri bat aurkitu nuen, eta, gainera, ikusi nuen egiaz pasioz bizi dudala, suspertu egiten nauela, eta horrek indarra ematen dit egunero zertxobait hobeto egiten saiatzeko.\nZein kanal edo eremu da eraginkorrena osasunaren inguruan informatu eta hezteko?\nZalantzarik gabe, eragin gehien duen komunikabidea telebista da. Niretzat, dena den, bloga -11 milioi bisita izan ditu ia 3 urtean- bozgorailu harrigarria izan da, aukera aparta informazio fidagarri eta independentea emateko eta, aldi berean, irakurtzen duten milaka pertsonen zalantzak argitzeko. Bi liburuak argitaratzeak, berriz (Lo mejor de nuestras vidas eta Eres una madre maravillosa, Gure bizitzetako gauzarik onena eta Ama zoragarria zara), izugarri hurbildu nau irakurleengana: pauso bat eman dut haiengana eta haiek nigana. Harrera bikaina izan da, eta irakurleek bidaltzen dizkidaten gutunak hunkigarriak dira benetan. Une gozoa bizi izaten ari naiz nire lanbidean. Zorionekoa sentitzen naiz oso eta eskertua.\nPediatren betiko kontsultak txiki gelditu al dira Interneten eta sare sozialen garaian?\nEz, ez dut horrela ikusten. Pazienteek asko irakurtzen dute, egia da, eta informatu egiten dira eta iturri batean baino gehiagotan begiratzen dute, baina, azkenean, medikuaren eta pazientearen artean harreman on eta sendoa egoten da. Medikuaren hitza hartzen dute aintzat, eta harekin gelditzen dira lasai, behar duen bezala.\nGaur egun, medikutara joan aurretik, heldu askok eztabaidaguneetan eta web-orrietan begiratzen dituzte beren osasun arazoaren ingurukoak. Pediatrian ere gertatzen al da hori? Pediatrak ere lehian al dabiltza Google doktorearekin?\nEz gabiltza lehian. Pazienteek Google-n begiratzen ote duten? Bai, jakina. Neronek ere egiten dut zerbait ez dakidanean edo zerbaiten inguruan gehiago jakin nahi dudanean. Kontua da, kontsultan daudenean, informazio guztia mahai gainean jartzea eta pazienteei aholkuak ere ematea zein iturrirekin fidatu jakin dezaten eta zeinekin ez. Ezin dugu pentsatu gaur egun ez dutela Internetera joko, guztiok egiten dugu.\nHaurren osasunaren inguruan, zein dira gehien zabaldu diren uste okerrak?\nTxertoak, antibiotikoak, elikadura… Jendeak jakin behar du Interneten zerbait irakurriagatik, irratian entzun edo telebistan ikusiagatik, horrek ez duela egia bihurtzen. Komunikabideek bereganatu egin behar dute erantzukizun handi hori, hala eskatzen baitu zientziaz eta medikuntzaz hitz egiteak. Eta pazienteei saiatzen naiz azaltzen herri jakinduriak ere batzuetan ez gaituela hurbiltzen egiara. Zalantzaren bat dutenean, medikuari galdetu behar diote.\nHitz egin dezagun txertoei buruz. Nondik sortu zaie gurasoei beldur hori haurrak txertatzeko garaian?\nNagusiki, ezjakintasunetik eta desinformaziotik. Gehiegizko informazioa izateak, inolako bereizketa edo iragazkirik gabe, horrek desinformazioa sortzen du. Beldurra diote entzuten edo irakurtzen dutenari. Seme-alabei zerbait gertatuko zaien beldurra eurek hartu duten erabaki baten erruz.\nZentzuzkoa al da beldur hori?\nBeldurra librea da. Zentzuzkoa, kasu honetan ez. Medikuntzaren arloko aurrerapenik handienetakoa ekarri dute txertoek, eta onura eztabaidaezina egiten dute. Txertoek bizitza asko salbatzen dute urtero, bi eta hiru milioi artean. Beldurra senti dezakegu txertorik ez dagoelako. Beldurra gure seme-alabak gaixotu egin daitezkeelako oraindik txertorik edo tratamendurik ez duen gaixotasun batekin. Beldurra berriz agertu daitezkeelako urte askoan ikusi gabeko gaixotasunak. Beldurra senti dezakegu aurre hartzeko modukoak diren epidemiekin. Beldurra heriotzarekin. Baina txertoekin beldurtu, hori ez.\nZer-nolako zeregina dute komunikabideek gai honetan?\nGero eta garrantzitsuagoa. Gure kontsultan egunero gogotik lan egiten dugun milaka medikuren bozgorailuak zarete. Gure ahotsa 20-25 familiatara iristen da goiz batean, zuena milioika lagunengana minutu gutxi batzuetan. Ez al duzue sekulako erantzukizuna?\nZer eman dizu emakume eta ama izateak zure lanbidean jarduteko garaian?\nEz dago modu hoberik zure pazienteak ulertzeko, haien zapata berberekin ibiltzea eta lur bera zapaltzea baino, eta horixe gertatu zitzaidan haurrak ekarri eta ama bihurtu nintzenean. Beldur berak, estutasun berak eta poz berak, hori ere bai. Amatasuna eta aitatasuna sentimendu unibertsalak dira, ez du axola zer-nolako lanbidea dugun. Ama izateak lagundu egiten nau nire pediatra lanbidean, lehen baino hobeto ulertzen ditudalako, haiek bezala sentitzen dudalako eta ez zaidalako batere kostatzen haien lekuan jartzea. Horrek asko errazten dit eguneroko jarduna, eta aberastu egiten du haiekin harremanak izateko modua.\nZure bigarren liburuan, Eres una madre maravillosa izenekoan, apaingarririk gabe kontatzen duzu zer dakarren haur bat izateak, sortzen diren une txarrak, beldurrak eta zalantzak ere azaltzen dituzu. Ohiko kontakizunetan idealizatu egiten al da amatasuna eta aitatasuna?\nBai, zalantzarik gabe. Badirudi hori ere gero eta gutxiago egiten dela, baina oraindik gauza asko desmitifikatu behar dira eta karta asko jarri behar dira mahaiaren gainean. Erditu ostekoa, beldurra, erru sentipena, bakardadea, akidura, bikote arazoak, autoexijentzia handia… argi hitz egitea gustatzen zait. Oso emakume baikorra naiz, indar handikoa eta aurrerantz doana, beti aurrerantz, baina nahi izaten dut gauzak azaltzen ari zaizkidanean, argi eta egiaz diren bezala egitea, nik azaltzen eta sentitzen ditudan modu berean. Beti esaten dut ama izan aurretik irakurri nahi izango nituzkeen liburuak idatzi ditudala.\nBadirudi presio handia dagoela gurasoen gain; denek badute aholkuren bat, iritziak, kritikak… Hori sumatzen al da kontsultan?\nBai. Amak eta aitak gaindituta etortzen dira hainbat gauzarekin: entzuten dutena, irakurtzen dutena, besteek haiengandik espero dutena, ustez egin behar omen dutena, egiaz egin nahi dutena… Aski da, ala? Nik, kontu horiekin etortzen zaizkidanean, hauxe esaten diet: “Ongi da, eta honekin guztiarekin, zuk zer egin nahi duzu”, eta askotan blokeatuta gelditzen dira. Pentsatzeko tarterik ere ez dute hartzen haiei gorputzak zer eskatzen dien ikusteko.\nAma direnen kasuan, zehazki, iritziak eta kritikak erabaki pertsonaletaraino ere heltzen dira batzuetan, adibidez bularra emateari buruzko kontuetaraino. Nola liteke hain gauza naturalak hainbesteko eztabaida eragitea?\nOraindik ere ez dut ulertzen, benetan. Inor sartzen al zaizu sukaldean afaritarako zer prestatzen ari zaren ikustera? Jendeak egiten al du ilararik supermerkatuetan, erosketa saskian zer daramazun kritikatzeko eta nabarmentzeko? Ez, ezta? Bada, erabaki baduzu zure haurrari bularra emango diozula auskalo zer adin arte, nor da jendea zure etxean sartzeko, zure sukaldean, ohean, eta iritzia emateko? Bizi zaitez eta utzi besteei ere bizitzen. Ikasi behar dugu geure burua baselinaz igurzten etxetik atera aurretik, hartara iritzi eta epai guztiek irrist egin diezaguten eta libre eta zoriontsu bizi gaitezen maite ditugunekin.\nElikadurari helduz orain… Espainian oso zifra kezkagarriak ageri dira haurren artean gehiegizko pisua, gizentasuna, hipertentsioa eta diabetesa dela eta. Nola egiten zaio aurre arazo horri kontsultan bertan?\nLehenbiziko egunetik informazioa emanez; haurra jaio eta lehenbiziko astetik bertatik hasita. Bularra ematearen aldeko jarrera sustatuz hasten da, eta erabaki hori hartu duten ama guztiei lagunduz, eta sekula ez da inor errudun sentiarazten edoskitze artifiziala hautatzeagatik, jakina. Aholkularitza ematen da lehenbiziko ahiekin hastean, eta kontrolatu egiten da pisua, neurria eta haurraren bilakaera. Gainbegiratu egiten da dietari zer eransten zaion haurra handitu ahala. Gailetak direla, gosaritako zerealak, zukuak, flan eta jogurt zapore-anitzak eta estra-azukretsuak, freskagarriak… Azpimarratu egiten da berdura eta fruta freskoak jatea komeni dela, lekaleak, arrain gehiago haragia baino, hegazti haragi gehiago haragi gorria baino, saihestu egin behar direla haragi prozesatuak, adibidez hestebeteak, osoko elikagaien alde egin behar dela (ogiarekin eta pastarekin adibidez), bizimodu osasungarria landu behar dela, kirola eginez, eta familia guztiak gauza bera jan behar duela eta mahaian eserita.\nOso larria al da betidanik helduenak izan diren gaixotasun batzuk gure haurren artean agertzea gaur egun? Zer-nolako etorkizuna dute haur horiek?\nDagoeneko ari gara ikusten etorkizuna: 12-13 urteko haurrak, lehen 40 edo 50 urtetan ikusten ziren gaixotasunekin. Arteria hipertentsioa, gizentasun morbidoa, mellitus diabetesa… Hori nahi al dugu gure seme-alabentzat? Ez. Bada, gure eskuetan dago aldatzea.\nEtxeko lanen eta eskolaz kanpoko jardueren inguruan ere bada eztabaida. Presio gehiegi egiten al diegu haurrei? Ikusi al duzu estresak jotako haurrik zure kontsultan?\nBai. Estresa, antsietatea, tentsiozko zefaleak eta migrainak ere bai. Haurrek nahiko denbora ematen dute eskolan, eta ez dugu ibili behar gehiago zamatzen guri bai baina haiei atsegin ez zaizkien jarduerekin. Haiek hautatu behar lukete zer-nolako jarduerak egin, ongi pasatzeko izan dadila, jolas jarduera bat, eta gainera kirola bada, are hobeto. Haurrek behar adina orduko loaldia egin behar dute eta denbora eduki behar dute lasai egoteko eta atseden hartzeko etxean, gurasoen ondoan sofan etzanda, zergatik ez? “Zer egingo dugu orain?”, galdetzen didate batzuetan haurrek, minutu bakar batean ere geldirik egon ezinik. Eta nik esaten diet: “Deus ere ez, orain ez dugu deus ere egingo. Sofan etzango gara lasai-lasai, hitz egitera eta atseden hartzera”.\n"No hay nada mejor para entender a tus pacientes que caminar con sus mismos zapatos"\nLangostinos: Navidad sobre la mesa


Posted par Tranquillus | Ira 20, 2021 | Webean\nErreferentziazko hedabideen izenean kazetaria bost urtez, Jean-Baptiste badirudi, a priori, ez datorrela Eduki-kudeatzailearen ikaslearen profil tipikoarekin. "Trebatuegia", jada lizentziatua, idazketa tekniketan zein sarearen eskakizunetan trebatua, esperientzia luzean aberatsa... Bere Ifocop prestakuntzak, hala ere, bizkortu egin du bere ibilbidean. Nola kontatzen du.\nJean-Baptiste, zure CVan irakurri nuen jada kazetaritzan lizentziatua duzula. Zein da, bada, Content Manager prestakuntza ikastaroan izena emateak?\nInteresa oso erraza zait ulertzeko: funtsean bi lan desberdin dira, itxuraz antzeko misioak dituztenak - edukia ekoiztu - baina errealitateak, batez ere ekonomikoak, desberdinak ere badira. Jakina, badago idazketa komunean eta informatzeko gogoa, antzeko tresna edo tresna berdinak erabiltzea bezalakoa, hala nola webgune bat, buletin bat, blog bat ... Baina alderaketa ezin da haratago joan.\nOinarri arrunt hori dela eta, oraindik zuretzako hitz egin dezakegu birziklapenaz baino "espezializazioaz", ezta?\nBai, gogo-egoera horretan planteatu nuen Edukien kudeatzaile gisa nire prestakuntza. Helburua trebetasun osagarriak eskuratzea zen, marketin digitalaren, kodeketaren, ...\nKazetari batetik Eduki kudeatzailea: Jean-Baptiste-ren trantsizio profesionala. 15ko urriaren 2021aTranquillus\nREAD Ekintzailetza ekonomia zirkularrean\nAtzeranzkoSOS hiztegia: nola hasi elkarrizketa hizkuntza guztietan?\nSuivantCybermoi/s 2021: babes zaitez pasahitz seguruekin


Gora gu eta gutarrak — Eibar.ORG | Eibarko peoria\nHemen zaude: Hasiera / Blogak / Amatiño / Gora gu eta gutarrak\nAmatiño 2010/07/10 23:55\nArazoa baldin bada Xabi Alonso munduko futbol txapeldunaren eta urtean behingo Euskadiren partida soila “orgia nacionalista”tzat jotzen dutenen artean erabaki beharra, ni lehendabiziko aukeraren alde nago etsi-etsiz eta bete-betean. Nahiz 1998an frantziar elastikoarekin (Didier Deschamps eta Bixente Lizarazu) izan edo 2010an espainiarrarekin (Xabi Alonso, Javi Martínez eta Fernando Llorente), gora gu eta gutarrak.\nGustuko edo ez, gauzak diren bezalaxe dira, eta aldatzen ez diren artean behintzat nik ez diot ezein euskal kirolariri munduko txapelduna izateko aupadarik ukatuko. Bai, seguru gero guzti honetan erabilpen politikorik ez dela falta eta jakin badakit hainbat jarrera zeharo lotsarri direna baina, zer gerta ere, gehiegikeria horiek ez onartzea –eta salatzea— gauza bat da eta darizkien probokazioetan jaustea beste bat. Gehiegikeriez beraiek galtzen dute; probokaziotan eroritzen naizen neurrian, aldiz, beraiek irabazten dute.\nEdozein modutan, ez gero ahaztu zein elastikoz irabazi zituzten Indurainek eta Olanok euren urrezko dominak, batere espanturik gabe irabazi ere; eta gogoan izan gero beira-arasetan Generalísimo Francoren koparik gehien duten klubetakoa gure Athletic bera dela zalantza izpirik gabe.\nHiru xemaiko alukeriak esateari ekin aurretik, bakoitzak pentsa dezala zer egingo ote lukeen Del Bosquek dei egingo balio edo, hobeto esan --are nabarmenago-- deitua semea balitzaio.\nKontua ez da onenak irabazi dezala. Nik geureek irabazi dezaten nahi dut, onenak izan ez arren, Herbehereetan ez zait-eta ezertxo ere galdu.\nZurea irakurrita ematen du, Amatiño, zuk bezala pentsatzen ez dugunok, "erabilera politikoagatik" ez dugula pentsatzen zeuk bezala eta ezer esaten hasten bagara, "Hiru xemaiko alukeria" esateko arrisku bizian gaudela, zeu ez bezala. Baliteke, ez dizut nik ezetzik esango, baina esango nuke irmotasun espresibo lodiegi hori, zor zaiola zeure estilo hanpuztu betierekoari, beste ezeri baino. Hala ere, partidarako istant batzuk baizik falta ez diren honetan, utz ikezadazu esaten, Alonso, Llorente eta enparauak jokoan izan arren, ni neu Herbehereen alde nagoela gaurkoan. Izan ere, Espainiako Selekzio horrek, geure euskal selekzioa antolatzen uzten ez digun estatua ordezkatzen du, zeuri iruditzen zaizuna iruditu. Dei iezaiozu politika, alukeria edo zeuk nahi duzuna, baina horixe da hemen gertaera nagusia, euskal selekzioa antolatzen ez digutela uzten. La Rojak irabazita pozten bazara zeure kontu da hori eta gozatu. Ez zara bakarra izango. Baina jakizu beste batzuk ere bagarela zu ez bezala sentitzen dugunak. Campeón.\nHain zuzen ere, "zeuri iruditzen zaizuna iruditu", nik ez dut uste "Espainiako Selekzio horrek, geure euskal selekzioa antolatzen uzten ez digun estatua ordezkatzen duenik". Behar bada hori katalanen kasua litzateke.\nBai, Arrikitaun, hi baino dezente zintzoagoa. Hik ez baitidak oraindik La Arena hondartzan agindutako marianitoa ordaindu.\nEta zorionak Xabi Alonsori.\nIa, ahalik eta laburren.\n-- Nik ez juat esan Españaren alde nagoanik. España izena aittatu be ez juat egin. Nik esan doten bakarra zera dok: Xabi Alonso txapeldun izan zeiñ gura nebala eta Herbeheretan ez jatala bape galdu.\n-- Hik aittatutako sentimenduak tarteko, nik nahixago juat euskaldunak irabazle izan daittezen. Iribar, Indurain, Edurne Pasaban edo Patxi Usobiaga izan, ni eureaz naok, bandera batez zein bestez jantzi bihar izan.\nEz dakit, ba, teorixia ondo aittu ete doten: - Xabi Alonsok Españan jokatzen dabenez, Españan alde egon biharko genduke - Frantziako selekziñuan euskaldunak jokatzen badabe, orduan, Frantzian alde - Eta Españako selekziñuan ez badago euskaldunik? Orduan ez dogu animauko? - Eta entrenatzailia euskalduna bada? Orduan bai? - Eta Poloniako fisioterapeutia euskalduna bada? Orduan, Poloniaren alde? - Bueno, eta beti Españaren alde, Villar bilbotarra Federazioko presidente den bittartian? Eta gero ez?\nTeorixa gatxegixa neretako; ekuaziño konplikaua. Neretzat futbola beste zeozer da: sentimendua. Ni talde baten alde nago, talde horren alde egon nahi dotelako, "neria" dalako (edo "guria"), eta kitto. Ez nago Españan kontra, baina ez eskatu alde egoteko. Ez nagolako. Ereserkitzat semi-ofizialtzat "Yo soy Español" daukan taldia ez dot animauko.\nBueno, eta orduan, Real Madrilen alde be egon bihar dogu Xabi Alonso "guria" dalako? Ni neuk, behintzat, zer nahi dozu esatia, nahixago Olimpique, Benfica edo Fenerbahçe... Deittu alukerixia, deittu pitokerixia, deittu dana-dalakua... baina Gora Fenerbahçe!\nBai jauna, benetan eskertzen da zure zintzotasuna! Denok genekiena zuk zeuk baieztatzea falta zitzaigun. Ole, ole eta ole!


Metabolikoki osasuntsuak diren obesoak –\nOlaia Aguirre Rodriguezek eta Itziar Eseberri Baracek, EHUko Farmazia Fakultateko Farmazia eta Elikagaien Zientziak Saileko ikertzaileak Zientzia Kaieran, Ekaia aldizkariarkein lankidetzan.\nObesitatea osasun arazo garrantzitsua bihurtu da XXI. mendean eta milioika pertsonei eragiten die mundu osoan. Obesitatearekin batera, hilkortasunanabarmen handitzen duten hainbat patologia agertzen direla onartuta dago. Hala ere, obesitatea pairatzen duten pertsona guztietan ez da egoera hori antzeman; izan ere, hainbatek obesitatearekin lotutako asaldura kardiometabolikoen aurrean babesa erakusten dutela ikusi da. Pertsona horiek, metabolikoki osasuntsuak diren obesoak (MOO) dira.\nObesitatea pairatzen duten pertsona guztietan ez dira patologia berdinak ematen. Izan ere, obesitatearekin lotutako asaldura kardiometabolikoen aurrean babesa erakusten duten pertsona lodiak, metabolikoki osasuntsuak diren obesoak (MOO) dira. (Argazkia: Tumisu)\nERROZTAMENDUA (Simone Weil filosofoaren testuaren itzulpen saioa)\nZer duzu buruan “Metabolikoki osasuntsuak diren obesoak”-ri buruz\nIre 2022-01-09 21:04\nHonen kontrapartean TOFI izeneko pertsonak existitzen dira ere bai, hizkiok “Thin Outside Fat Inside” (Kanpotik argal, barrutik lodi) esan nahi dutelarik. BMI “normala” edo “osasuntsua” luketen gizabanakoak lirateke, baina erraien inguruko gantz metaketa altukoak.\nZortez, BMIa bezalako indikadore eztabaidagarriei baino gorputz konposizioari gehiago begiratzen ari diren ikerketak ugaritzen hasiak dira eta, luzapenez, gizartearen begiratzeko eskema aldatzen ere, begiratu azkarraz nork bere gain eta besteengan egindako balorazioak hankamotz uzten baititu eta osasun erreala baloratzeko indikadore gehiago behar direla erakusten.\nDena den, ezin dira albo batera utzi edo aitzakitzat hartu goiko aipamenok norbere pisua eta gantz kopurua utzikeriaren eskuetan uzteko (artikuluak aipatu legez), probabilitatea oraindik ere oso altua baita eta, fenotipoetatik harago, ez dago zalantzarik pisu “normal” batek beste edozerk baino abantaila gehiago dituela hau bizi estilo osasungarri batekin sortua eta lagundua bada.


Gaur, astelehena, berriro bilduko dira Azkoitian errefuxiatuen gaia lantzen jarraitzeko - Urola Kostako Hitza : Urola Kostako Hitza\nGaur, astelehena, berriro bilduko dira Azkoitian errefuxiatuen gaia lantzen jarraitzeko\nPasa den ostiralean, irailak 4, elkarretaratzea egin zuten eliz atarian\nPasa den ostiralean, irailak 4, elkarretaratzea egin zuen Azkoitiko herritar talde batek “Gerrako iheslariei elkartasuna” lelopean. Azken asteetan albiste diren errefuxiatuei elkartasuna adieraztea zuten helburu eta talde gisa egin dezaketenaz hitz egin zuten bertan. Testu bat irakurri zuten bertan eta, gaur, astelehena, berriro elkartzeko asmoa dute Azkoitiko Kultur Etxean, arratsaldeko 19:00etan. Bilera irekia izango da eta bertan gai honen inguruan eman nahi diren hurrengo urratsak aztertuko dira.\nHona hemen ostiraleko elkarretaratzean herritar batek irakurritako testua:\nElkartasuna adierazi nahi diogu beraien herria uztera behartuta dauden milaka personei. Ez dugu ahaztu behar azken lau urtetan gerra jasaten ari diren herritarrak direla. Gerra horren testuinguruaren gaineko zalantza haundiak ditugu, izan ere, komunikabidetan Bashar al Assaden erregimena aipatzen digute, baina guzti horren atzean dauden interesak mendebaldeko herri aberatsetan kokatzen ditugu.\nMundu mailako sistema kapitalistak jartzen ditu joku arauak, eta horien arabera erabakitzen da non eta noiz sortu gerrak. Amerikako Estatu Batuek eta Europar Batasunak inplikazio zuzena dute gerra horietan. Siria duela lau urte “udaberri arabiarra” bezala ezagutu zen mugimenduan murgildutako herrialdetako bat zen, beraien eskubide sozialen aldeko mugimenduan murgildutako herrialdea, FMIarekin eta Munduko bankukarekin diru-zorrik ez zuena, elikagai transgenikoak debekatuta zituena, estatu laikoa eta sionismoaren interesei erantzuten ez ziena. Bakoitzak atera ditzala bere ondorioak gerra horren interesen inguruan. Gerra urruti egon den bitartean ordea, Europak beste aldera begiratu du, baina orain iheslariak masiboki datozenean alarma guztiak piztu dira. Pertsona hauek hartzeko zenbakiak eta kupoak negoziatzen ari dira, eta bitartean egoera negargarrian daude milaka persona. Hildako umeen irudiak erakutsi dizkigute, baina Siriako Giza Eskubideen behatokiak uztailean emandako datuen arabera 11.000 ume hil dira gatazka hasi zenetik. 7 milioi desplazatu, 4 miloi errefuxiatu eta 300.000 hildako dira Europa eskandalizatzen hasteko behar izan dien zifrak.\nHorregatik, geure txikitik, Azkoitiko Udalak gai honen inguruko lanketa egin eta babes herrien sarean sartzeko ahalegina egin beharko lukeela uste dugu, eta herritar talde bat udalera zuzenduko gara hau eskatzera.\nInguruko beste herrietako udalekin eta eragileekin elkarlanean aritu beharko dugu, eta konpetentzia Espainiko gobernuari dagokionez, errefuxiatuak hartzeko aukeren inguruko gestioak egin beharko dira. Konponbidea ez dago hesietan, konponbidea persona hauei bizimodu duina ematean dago, eta ahalik eta azkarren beraien herrietara itzultzeko baldintzak izan ditzaten lan egitean. Hori lortu bitartean, behar duten laguntza emateko beharrezkoa izango da elkartasun sareak antolatzea, eta Azkoitian ere prest egon beharko dugu.


Elkartea prueba - Armeria Eskola\nEskolaren interesak defendatzea eta ahalik eta lanbide-heziketarik onena lortzea izan da betidanik Elkartearen xede nagusia\nAzken urtetan Armeria Eskola Elkarteak aldaketa azpimarragarriak izan ditu\nArmeria Eskolako Ikasle ohien Elkartea 1950.urtean sortu zen. Eskolaren interesak defendatzea eta ahalik eta lanbide-heziketarik onena lortzea izan dira betidanik Elkartearen helburu nagusiak. Elkarteak ekimen nagusitzat jotzen du eskolarekin lankidetzan aritzea garapen giza-industriala bultzatzeko, elkarte kideen laneratzea eta aurrerapen profesionala bultzatuz. Hala, Elkarteak ezinbestekotzat jotzen du inguruko eragile, erakunde eta enpresekin lankidetzan aritzea, ingurunearen garapen sozial eta industrialean laguntzeko eta gizarte moderno eta kohesionatua lortzeko.\nAzken urteetan Elkarteak aldaketa azpimarragarriak izan ditu, horrela, 2017. Urtean enpresekiko harreman gertuagoa lortze aldera, enpresaren figura gehitzen da Elkarteko Zuzendaritza Batzordera. Urte hauetan enpresa bazkide kopuruan igoera oso handia ematen da 2020.urtean 63 bazkidetara iritsi garelarik.\nAzpimarratzekoa da, 2018. urtean enpresak eskualdearen egoera sozio-ekonomikoagatik arduratuta Elkartearengana hurbiltzen dira bertako egitura eta dinamika egokiaz baliatuz ekimen berri bat martxan jartzeko asmoarekin. Elkartearen aldetik, ekimen hau martxan jartzeko beharrezko proiektuak diseinatu eta gauzatu ziren. Guzti hau LEHIAGUNE bezala ezaguna izan da.\nLehiagune ekimenaren dimentsio eta garrantziak nortasun juridiko propio eta independente bat bereganatzera eramaten du, gaur egun Basque Precision Technology District (BPTD) Elkartea bezala ezaguna. Prozesu guzti honetan, Armeria Eskola Elkartearen ekarpena oso garrantzitsua izan da.\n2017. urtean izandako hausnarketaren ondorioz, Armeria Eskolako Ikasle Ohien Elkarteak, baita ere ezaguna Armeria Eskola Elkartea (AEE) bezala, enpresa errealitatea eta eskolaren arteko harremana sakondu eta indartzeko erabakia hartzen du. Hortik aurrera, Armeria Eskola Elkarteak eraldatze-palanka edo berrikuntza-organo ireki gisa jardungo du, Armeria Eskolaren lidergoa eta eragin sozioekonomikoa bultzatuz. Aldi berean, enpresak interesgarritzat jotzen duten proiektuak zuzendu eta gauzatuko ditu.\nElkartearen erronka garrantzitsuenetakoa aukera berriak bilatzea, garatzea eta transferitzea da, Armeria Eskolak enpresa-ingurunean duen kokapena indartzeko. Egungo testuinguruan (belaunaldi-aldaketa, aldaketaren abiadura globala, espiritu ekintzailearen galera, ikasketa eta titulazioen egokitzapena, lankidetzan aritzeko moduak, etab.), hezkuntza-ingurunea, oro har, eta Armeria Eskolakoa, bereziki, arina eta berritzailea izan behar da, premia berrietara egokitzeko eta erantzuteko eta merkatuan erreferente izateko. Hau guztia lortzeko, AEEn hainbat eragileren arteko koordinazioan lan egiten dugu, hau da, ekosistemaren funtzionamenduari heltzen diogu.\nEkosistema hau honela dugu osatuta: Gizartearen ordezkari diren ikasle ohiak, inguruko enpresa-sarearen ordezkari diren enpresa bazkideak, eragile, erakunde eta organismo publiko/pribatuen ordezkari diren bazkide sozio-kolaboratzaileak eta Armeria Eskola.\nHorretarako, lidergoa eta autonomia dituen Zuzendaritza Batzorde bat dugu, non enpresa-ordezkaritza % 66koa den.\nNatividad García Presidentea\nCarlos Abad Idazkaria\nBorja Garate Metrologia SARIKI\nMaider Aizpuru BIELE\nJosé Iraolagoitia MICRODECO\nAlex Bengoa TEKNIKER\nGustavo Lascurain EGILE\nJavier Larrabeiti ETXETAR\nOscar Vázquez JAZ ZUBIAURRE\nEmiliano Garcia IBERMÁTICA\nImanol Urreisti ARMERIA ESKOLA\nIker Espilla ARMERIA ESKOLA\nIsasi kalea, 36 20600, Eibar\nTel. 943 203 244\nAstelehenetik ostegunera, 8:00-17:00\nGaur egun, Armeria Eskolako Elkarteak (AEE) 866 ikasle ohi ditu bazkidetuta. Gainera, industrialak diren 63 enpresa bazkide ditu, eskualdeko 10900 langileren ordezkaritza suposatzen dutelarik, eta, azkenik, 5 erakunde-laguntzaile. Lankidetza guzti honek Debabarrena eskualdeko enpresa-errealitatearen adierazgarritasun handia ematen digu.\nENPRESA naiz eta bazkide izan nahi dut\n800 ikasle ohi baino gehiago ditugu, eta horiei laguntzen diegu beren ibilbide profesionalean, Armeria Eskolan ikasketak amaitu ondoren.\nIKASLE-OHIA naiz eta bazkide izan nahi dut\nArmeria Eskolako Elkartetik egunero egiten dugu lan gure enpresa bazkideen beharrak identifikatuta edukitzeko eta, horrela, erantzun arina emateko. Horri esker, konfiantzazko eta hurbiltasunezko harremana sortu dugu guztiekin. Hauen eskaeretara etengabe egokitzeko eta talentu-prestakuntzaren arloan balioa emango dieten zerbitzuak eskaintzeko gaitasuna dugu.\nErakundeen deialdiei eta programei buruzko informazioa eta aholkularitza.\nBitartekaritza lana entitate eta erakunde desberdinekin.\nDiru laguntzen tramitazioa.\nKudeaketa organoetan edota Zuzendaritza Batzordean parte hartzeko aukera.\nZuzendaritza Batzordean hartutako gaiei eta erabakiei buruzko informazioa.\nProiektuetan lortutako emaitzetan aktiboki parte hartzea eta onura ateratzea.\nLantaldeetan parte hartzeko aukera, hainbat gairi dagokienez (nazioartekotzea, ekintzailetza, teknologia, etab.).\nLantokiko Prestakuntzako praktiketan ikasleak hartzean.\nIkasleak formatu DUALean hartzean.\nPertsonen prestakuntza bikaintasuna bilatzen duen proiektu bati euskarria ematea, eta horrela, ingurunearen garapen ekonomikoa eta soziala bultzatzea.\nEskualdean formakuntzaren arloan dagoen ekosistema bakarraren parte izatea.\nArmeria Eskolako Elkartetik harreman zuzena dugu gure ikasle ohiekin, eta hurbiletik laguntzen diegu ibilbide profesional osoan, Armeria Eskolan ikasketak amaitu ondoren. Ikasle ohiaren profila oso desberdina denez adin tarteari dagokionez, zerbitzu desberdinak eskaintzen ditugu, bakoitzari balioa emateko.\nElkarteak lan eskaintza bat baino gehiago jasotzen du egunean enpresen aldetik. Bazkidea izateagatik lehentasuna izango duzu gure lan poltsan.\nBazkidea bazara, enpresa industrialak dauden AEE ekosistemaren parte izango zara. Gaur egun, 63 enpresa bazkide ditugu, eta hauekin harreman zuzena eta hurbila dugu.\nZuzendaritza karguetan eta lantaldeetan parte hartzeko aukera\nElkarteak egiten dituen proiektu eta lantaldeetan eta erabakiak hartzerakoan aktiboki parte hartzeko aukera eskaintzen dizugu.\nInguruko enpresa industrialetara bisitak antolatzen ditugu, gertuagotik eta barrutik ezagutu dezazun nolakoa den hauen egunerokotasuna.\nJardunaldiei eta berriei buruzko informazioa.\nAzken berrien, antolatzen ditugun ekitaldi eta abarri buruzko informazio guztia bidaltzen dizugu, eta lehena zara jakiten.\nBatzarrean harreman soziala.\nUrtean behin elkartearen batzarra egiten dugu. Topaketa honetan, enpresekin, ikasle ohiekin eta lankidetzan ari garen beste erakunde batzuekin bat egingo duzu. Bilera honetan, Elkartea lantzen ari den proiektuak ezagutu ahal izango dituzue, eta gainera, une horretan interesa duen gai batean aditua den norbaitek emango duen hitzaldiaz disfrutatu ahal izango duzue.\nEskaintza eta deskontuak\nEskaintzak edota deskontuak hainbat zerbitzu eta establezimendutan.\nAEE-n enpresen beharrei erantzuten dieten proiektuak diseinatu eta gauzatzen ditugu. Lan ildo ezberdinak identifikatu ditugu eta proiektu bakoitza horietako batean kokatuko da.\nDebabarrena Integra | Bat eginez\nSTEAM ZALETASUNAK ekimenak 13 eta 14 urte bitarteko gazteen bokazio teknologikoa ezagutarazi eta bultzatu nahi du, sentsibilizazio ekintzen bidez, ikasleak enpresako lanpostura hurbilduz, eta baita titulazio horiek ematen dituzten prestakuntza zentroetara ere, azken hauek, enpresan bertan aztertutako lanpostu horietara sarbidea ematen baitute.\nProiektuaren lehen edizio honetan, Ermua BHIko DBHko 3. mailako 90 ikaslek, 7 enpresak eta 2 prestakuntza zentrok parte hartu dute.\nProiektuak oso balorazio positiboa jaso du. Ikasleek bertatik bertara ezagutu ahal izan dute nolakoa den bisitatutako lanpostuetako langileen egunerokotasuna. Gainera, inguruko enpresak eta hurrengo ikasketak egin ditzaketen prestakuntza zentroak ezagutu dituzte.\nEkimen honen helburua gazteak diziplina hauetara modu dibertigarri eta praktikoan motibatzea da, talde lana, sormena eta ekintzailetza sustatuz.\nMota: Bokazio teknologikoa.\nLaguntzailea: Ermuko Udala.\nArduraduna: Eider Vicente.\nParte-hartzaileak: ERMUA BHI, IDS, JAZ ZUBIAURRE, LARZEP, ORBEA, TEKNIKER, TENNECO, TVA, EHU EIBAR, ARMERIA ESKOLA.\nDebabarrena bailarako enpresari talde baten eskutik sortutako enpresa foroa da LEHIAGUNE. Eskualdeko enpresariak eurak izan ziren, bailarako adierazle sozioekonomikoen eboluzioaz kezkatuta, AEE-ra hurbildu zirenak beren kezka azaltzera. Aktiboki parte hartu nahi zuten ekonomia industrialaren iraunkortasuna eta hazkundea bermatzeko ekimenak eta proiektuak diseinatzen eta abian jartzen.\nLEHIAGUNE-ren helburua eskualdeko enpresa industrialei ikusgarritasuna, ahotsa eta dimentsioa emango dien topagunea izatea da, haien ikuspuntuak bateratuko dituena eta gainontzeko lurralde eragileekin partekatzeko aukera emango duena, enpresen intereseko jarduera proposamenak bultzatu edota zuzentzeko helburuarekin eta:\nEskualdeko berezitasuna balioan jarriko duena.\nDebabarreneko eta inguruko lurraldeetako ekonomiaren trakzioa bultzatuko duena.\nEskualdeko industria jardueraren hazkundea, lehiakortasuna eta iraunkortasuna erraztuko duena.\nAEE-k gogoeta estrategikoan lagundu zien enpresei, helburuak ezartzen eta ekintza plan bat diseinatzen.\nMota: Enpresen arteko lankidetza.\nLaguntzailea: Eibarko Udala.\nArduraduna: Leire Illarramendi.\nParte-hartzaileak: AEE-ko enpresa bazkideak.\nDEBABARRENA INTEGRA | BAT EGINEZ, 2007az geroztik bailara mailan kontsolidatuta dagoen programa da, gizarte bazterkeria jasateko arriskuan dauden pertsonen gizarteratzea eta laneratzea lortzeko asmoz.\nOndoren, programaren helburuen artean, honako hauek azpimarra ditzakegu:\nDebabarrena bailarako enpresetan gizartetik baztertuta geratzeko arriskuan dauden 16 urtetik gorako eta eskualdean bizi diren pertsonen laneratzea lortzea, industria arlo teknikoetan gaitasun profesionala emanez.\nLan-merkatuan eta, beraz, gizartean, integrazioa eta garapen profesionala errazteko ingurunea eskaintzea, erakunde publikoen arteko lankidetza hitzarmenen bidez, gizarteratzeko eta laneratzeko ekintza integratuak garatzeko.\nEgoera ahulean dauden pertsonen enplegagarritasuna, orientazioa eta laneratzea hobetzeko lan egitea, hauen autonomia handitzeko eta gaitasunak garatzeko prestakuntza ibilbide pertsonalizatuak garatuz, batez ere desgaitasunen bat dutenen taldean.\nLaguntzailea: Eusko Jaurlaritza.\nArduraduna: Amaia Valdivielso.\nIRASUEGUI bekek, zenbateko ekonomikoa ematen diote enpresari, langileei atzerrian egonaldia errazteko. Proiektu honen bidez, ikasleen/langileen jarrera eta hizkuntza gaitasunak bultzatu nahi dira, atzerriko egonaldien bidez; ikasleen lanbide egokitzapena lerrokatu nahi da edota enpresei nazioarteko ikuspegia duten lanpostuak betetzen lagundu nahi zaie.\nParte-hartzaileak: AEE-ko enpresa bazkideak eta Armeria Eskola-ko ikasle ohiak.\nArmeria Eskola Elkartetik enplegurako prestakuntza kudeatzen dugu. Hori dela eta, Fabrikazio Mekanikoa, Instalazio eta Mantentze Lanak, Soldadura, Elektrizitatea, Automatizazioa, Robotika Industriala, Elektronika edo Telekomunikazioak arloan irakasle gisa lan egin nahi baduzu edo proiektuen kudeaketan Elkartean lan egin nahiko bazenu, bidal iezaguzu zure CVa elkartea@armeriaeskola.eus helbidera, hautaketa prozesuetan kontuan har zaitzagun.


Actualizado 2018/07/13 14:44:31 CET\nEuskaltzaindiak 682 forma gehitu zaizkio bere Hiztegiari. Zehazki, 517 sarrera eta 165 azpisarrera berri sartu dira Hiztegiaren bertsio elektronikoan (www.euskaltzaindia.eus), eta beste 381 zuzendu eta osatu. Aurrerantzean, urtean bizpahiru aldiz eguneratuko da Hiztegiaren bertsio elektronikoa, Akademiak jakinarazi duenez.\n2016an, paperean eta sarean aurkeztu zen Euskaltzaindiaren Hiztegi berria, eta azken aldaketa garrantzitsuak aurtengo otsailean egin ziren. Otsailetik, forma asko aztertu ditu Hiztegiaren Batzorde ahaldunduak, aldaketa ugari proposatuz. Aldaketa hauek azken lau hilabeteotan egin diren osoko bilkuretan aurkeztu eta onartu dira. Euskaltzain osoek zerrenda horiek ontzat eman dituzte eta, ondoren, Hiztegiaren bertsio elektronikoan ezarri dira.


Giuliano Amato - Wikipedia, entziklopedia askea.\n← Giuseppe Pisanu - Roberto Maroni →\n2001eko ekainaren 6a - 2001eko ekainaren 10a\n← Lamberto Dini - Renato Ruggiero →\n2001eko maiatzaren 30a - 2006ko apirilaren 27a\nminister of universities, science and technology (en)\n2001eko otsailaren 2a - 2001eko ekainaren 9a\n← Ortensio Zecchino (en)\n2000ko apirilaren 25a - 2001eko ekainaren 11\n← Massimo D'Alema - Silvio Berlusconi →\nMinister of the Treasury, Budget and Economic Planning (en)\n1999ko abenduaren 22a - 2000ko apirilaren 25a\n1999ko maiatzaren 14a - 1999ko abenduaren 21a\n1998ko urriaren 22a - 1999ko maiatzaren 13a\n1993ko martxoaren 31 - 1993ko apirilaren 27a\n1993ko otsailaren 10a - 1993ko otsailaren 12a\n← Claudio Martelli (en) - Giovanni Conso (en) →\n1992ko uztailaren 29a - 1992ko abuztuaren 1a\n← Vincenzo Scotti - Emilio Colombo →\n1992ko ekainaren 28a - 1993ko apirilaren 28a\n← Giulio Andreotti - Carlo Azeglio Ciampi →\nMinister of the Treasury of Italy (en)\n← Giovanni Goria - Guido Carli →\n1987ko uztailaren 28a - 1988ko apirilaren 12a\n1987ko uztailaren 28a - 1988ko apirilaren 13a\n1983ko uztailaren 8a - 1987ko uztailaren 1a\nTurin, 1938ko maiatzaren 13a (84 urte)\nEuropean University Institute (en)\npolitikaria, legelaria, epailea eta unibertsitateko irakaslea\nhonorary doctor of the University of Neuchâtel (2006)\nAssociazione italiana dei costituzionalisti (en)\nGiuliano Amato (Turin, 1938ko maiatzaren 13a) Italiar politikaria da. Estatuko idazkariorde izan zen Bettino Craxiren gobernuan, eta Ogasuneko ministro Giovanni Goria eta Ciriaco de Mita lehen ministro kristau-demokraten gobernuetan. 1992an lehen ministro izendatu zuten, haren alderdiko Bettino Craxi aitzindaria baztertuta. Arazo handiak aurkitu zituen, ordea: defizita, gobernu ustelkeria eta krimen antolatua, besteak beste. Bere aurreko Giulio Andreotti kristau-demokrataren gobernu-koalizioa berregin zuen: sozialistak, kristau-demokratak, liberalak eta sozialdemokratak. Ez zuen, ordea, gehiengo sendorik, eta Ezkerreko Alderdi Demokratikoari eskatu zion laguntza. Saiatu zen Amato Italiako problemak konpontzen, baina huts egin zuen. Ordurako, ustelkeria eta eskandaluak tarteko, oso irudi txarra zeukan Italiako politikagintzak. Hauteskunde-erreforma handi bat bultzatu zuen. 1993an dimisioa eman zuen, politika-krisia zela-eta.\nWikimedia Commonsen badira fitxategi gehiago, gai hau dutenak: Giuliano Amato\nOrriaren azken aldaketa: 21 otsaila 2019, 05:55.


topic_facet:"Mekanizazioa (Heziketa Zikloa). Erdi maila" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Sistema elektrikoak, pneumatikoak eta hidraulikoak (Modulua)" topic_facet:"Elektrizitatea eta automatismo elektrikoak (Modulua)" author_facet:"Euskadi (Autonomia Erkidegoa). Hezkuntza, Unibertsitate eta Ikerketa Saila"\nProposatutako gaia: Mekanizazioa (Heziketa Zikloa). Erdi maila Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Sistema elektrikoak, pneumatikoak eta hidraulikoak (Modulua) Proposatutako gaia: Elektrizitatea eta automatismo elektrikoak (Modulua) Egilea: Euskadi (Autonomia Erkidegoa). Hezkuntza, Unibertsitate eta Ikerketa Saila\n1 Automatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Instalazioa eta mantenimendua (Lanbide Arloa) 1 Lanbide Heziketa 1 Linea automatizatuen muntaia- eta mantentze-lanak (Modulua) Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Muntaia- eta mantentze-lan elektriko/elektronikoak (Modulua) 1 Sistema automatizatuak (Modulua) Sistema elektrikoak, pneumatikoak eta hidraulikoak (Modulua) Guztiak ikusi ... gutxiago ...\n1 Elhuyar Hizkuntza Zerbitzuak Euskadi (Autonomia Erkidegoa). Hezkuntza, Unibertsitate eta Ikerketa Saila 1 IMH Makina Erramintaren Institutua 1 Navascués, Josemari


Euskal Herriko Santiago Bidea eta bere eragina Igartzako monumentu-multzoan | Consumer\nEuskal Herriko Santiago Bidea eta bere eragina Igartzako monumentu-multzoan\nAsteartea, 2020ko otsailaren 11 | honen arabera: Aldabe – Igartzako Monumentu Multzoa\nIgartzako monumentuak Erdi Aroko eta Aro Modernoko zazpi eraikinek osatzen dituzte. Eraikin horiek guztiek balio bakarra dute, baina hori nabarmendu egiten da multzo batean bilduta daudelako. Hala ere, gure multzoko elementurik garrantzitsuenetariko bat ahaztu dugu, hau da, galtzada. Ibilbide horrek gure multzoaren bilakaeraren zati handi bat zehazten du, Euskadin barrena doan Santiago bidearen zati bat baita. Beraz, gure multzoa Europako erromes-bide garrantzitsuenetako baten zati da.\nEuskadin, Done Jakue bideko bi bide garrantzitsu igarotzen dira. Alde batetik, Kostaldeko Santiago Bidea dugu, eta, bestetik, Euskal Herriko Donejakue Bidea edo Barnealdeko Santiago Bidea. Kostaldeko bidea da ezagunena eta iragankorrena, Frantziako mendebaldeko ingurutik datorrena eta Irungo muga zeharkatzen duena. Hala ere, ospe hori ez da konstantea izan historian zehar, bikingoen erasoek eten egin baitzuten ibilbide hori X. eta XIII. mendeen artean. Gainera, Barrualdeko Done Jakue bidea, Frantziako Done Jakue Bidea ere esaten zaiona (Done Jakue Bidea egiteko bide ezagunenetako bat), ez zen segurua arabiarren presentziagatik. Hori guztia dela eta, Barnealdeko Euskal Done Jakue Bidea oso ibilbide luzea bihurtu zen garai hartan.\nGure ibilbideak 10-11 etapa ditu, batez beste, eta etapa horiek aldatu egiten dira erromesen gaitasun fisikoen arabera. Batzuetan, Gipuzkoa eta Araba zeharkatzen dituen San Adriango Tuneleko Bidea deitzen zaio. 249,70 km-an, sinestezina da hain paisaia askotarikoa, non aniztasun geografiko eta natural handia baitago inguru horretan. Izan ere, kostaldeak, basoak, mendilerroak, lautadak, landa-eremuak eta ingurunearekin harmonian bizi diren eremu oso industrializatuak daude. Ibilbide hau kostaldera, hau da, Irunera, doan Santiago bidearen puntu berean hasten da, eta Hernani, Tolosa, Beasain eta Zegamatik igaroko da. Zegamara iristean, Aizkorriko mendilerroa zeharkatuko dugu, eta, San Adriango tunel ezagunari esker, Arabako lurretan sartuko gara, Agurain, Gasteiz, Argantzun eta Briñas zeharkatuz.\nIngurumen eta geografi aldetik haratago, ezin dugu ahaztu gure ondare historiko eta kultural aberatsa, eta hirugarren etapan iritsi ginen Igartzako monumentuetara. Gure multzoaren jatorria XIV. mendekoa da. Orduan, Lazkaoko jaunak lurrak erosi eta dorretxea eta egurrezko zubia eraikitzea erabaki zuen, gaur egun gure multzoa dagoen tokian. Hasieratik, Done Jakue bideari lotuta egon da, egurrezko zubia ibilbidearen zati bat baitzen eta portazgo zerga kobratzeko erabiltzen baitzuen (egungo bidesari baten helburu bera du).\nDone Jakue bidearen barnealdeko ibilbideaz gain, Igartza zeharkatzen duen ibilbidea ere funtsezkoa zen, Gaztela eta Frantziako erresumak lotzen zituen bide ofizialetako bat baitzen. XV. mendearen amaieratik XVI. mendearen hasierara bitartean, Igartza ingurua eraberritu egin zen, eta gaur egun dugun testuingurua sortu. Erreforma horietako batzuk Done Jakue bidearekin lotuta daude. Lehenik eta behin, 1599. urtean, multzoan dagoen harrizko gurutzadura sortu zen, erromesak gidatzeko eta jainkoak babesteko. Gurutzadura honek Jesus gurutziltzatua erakusten digu eta atzealdean emakume bat eta haur bat agertzen dira, Ama Birjinari erreferentzia argia eginez. Bigarrenik, egungo zubia dugu, XVI. mendearen amaieran eta XVII. mendearen hasieran eraikia, eta Oria ibaiaren haranean dagoen harrizko galtzada lauzatuko zubi bakarra da. Hirugarrenik, Dolarea hotela topatuko dugu. 1611. urtean sortu zen, eta Isabel de Lobiano jauregiaren jabeak “Igartzako Lagarreko Laukitxoak” izeneko eraikina (sagardoa egiteko aintzira zaharra) berritzea eta Dolarea sortzea erabaki zuen. Dolarea horrek garai bateko salmenta-funtzioa beteko zuen, eremu estrategiko horretan bizi zirenak ostatu hartzeko. Gero, XVII. mendean, Belengo Amaren ermita eraiki zuten. Ermita hau jauregiaren familiakoa zen, hau da, kultu pribatuko espazioa zen, eta Done Jakue Bidearen aipamen argia ikus daiteke, ermitaren atearen ondoan maskor bat aurkitzen dugunean. Amaitzeko, ezin ditugu ahaztu multzoko gainerako eraikinak, hala nola errota eta burdinola, bi eraikinak funtsezko azpiegiturak dira XVI. mendean eta XVIII. mendean industriaurreko teknologia, ekoizpen-metodoak eta lan egiteko modua ulertzeko. Bi eraikinetan nabari den asmamena izugarria da; izan ere, errota eta burdinola energia hidraulikoaren bidez funtzionatzen zuten, eta ibaiko ura lortu beharrean, egurrezko presa bat eraiki zuten XVI. mendean, ibaiaren emariaren zati bat ur-kanal batera desbideratzeko. Horrela, errotan eta burdinolan lan egiteko erabiltzen zuten ur-kopurua kontrola zezaketen. Nahiz eta hasiera batean bi eraikinak Done Jakue Bidearen gaiaren inguruan hirugarren mailan geratu, garrantzitsua da aipatzea gaur egun errotaren goiko aldeak Erromesen Ospitale gisa funtzionatzen duela.\nBeraz, ondoriozta dezakegu gure monumentuetako lauk eragin handia duela Europa osoan zehar Santiagora iritsi arte egiten den milaka urteko erromes-bide honek.


Baga Biga: Internet Explorer 9 berria aurkeztu du Microsoft konpainiak\nInternet Explorer 9 berria aurkeztu du Microsoft konpainiak\nExplorer berria "aurrekoa baino azkarragoa, fidagarriagoa eta operatiboagoa da", konpainiak azaldu duenez produktuaren aurkezpen ekitaldian.\nInternet Explorer 9 (IE9) web nabigatzaile berria aurkeztu du gaur Microsoft erraldoi teknologikoak San Franciscon (AEB). Aurreko bertsioak baino egonkorragoa eta azkarragoa da berria, eta Windows 7ari probetxu handiena atera nahi dio.\nExplorer berria "aurrekoa baino azkarragoa, fidagarriagoa eta operatiboagoa da", konpainiak produktuaren aurkezpen ekitaldian azaldu duenez. San Franciscoko (Kalifornia) Desig Centerren egin dute agerraldia.\nIE9ren aurkezpena 70 atari ospetsuk babestu dute, besteak beste, Facebook, Twitter, Myspace, LinkedIn, Amazon, eBay, Hulu, Dailymotion, The Wall Street Journal eta CNNk. Webgune horiek nabigatzaile berriarentzako zerbitzuak garatu dituzte.\nHTML5 hizkuntza informatiko berriaren eboluzioan barneratu dute IE9. Diseinu xumeagoa du nabigatzaile berriak, eta nabigatzailea ireki barik erabiltzailearen webgune gogokoenetara sartzeko aukera ematen du. Windows Aero Snap softwareak bi atari aldi berean ikusteko aukera ematen du.\nCPUren lan karga arintzen duen sistema bat du Explorer berriak, irudiak eta bideoak erreproduzitzeko. Microsoften arabera, "ordenagailuaren gaitasunaren % 90 askatzeko balio du, lehen nabigatzaileek guztia hartzen baitzuten".\nInternet Explorer 9 beta bertsioan deskarga daiteke www.beautyoftheweb.com atarian.\nPublicado por Iker Barrena en 23:04


Altzairu herdogailtzezko brida industrial forjatuak | ULMA Forja\nGure brida forjatuei buruzko informazioa\nHodiak, balbulak, ponpak eta hoditeria sistema bat osatzen duten ekipoak (osagaiak) lotzeko diseinatutako piezak dira bridak. Gainera, horiek denak garbitu, ikuskatu eta aldatzeko sarbidea errazten dute.\nBi briden arteko lotura torlojuen eta brida bien artean kokatua dagoen giltzadura baten bidez ematen da, honela estankotasuna bermatuz.\nMerkatuan hainbat brida estandar egon arren, hauek araudi batzuen arabera diseinatzen dira, funtzionaltasuna eta ordezkapena ziurtatzeko.\nULMAko bridak altzairu forjatuzkoak eta erabat mekanizatuak dira, eta ASME B16.5, ASME B16.47 eta MS SP-44 arauetan finkatutako estandarren arabera fabrikatzen dira.\nGama osoa: hazbete ½-tik 102 hazbetera, presio tarte guztiak (ASME, API …) eta aleazio anitzen gainean.\nEstandarretik kanpo, ULMAk brida bereziak (diseinua, kalkulua, fabrikazioa eta testa) eta lotura kritikoak (SUBSEA) ere ematen ditu, brida loturaren osotasuna, erabilgarritasuna eta iraunkortasuna ziurtatzeko (brida + juntura + zabaltzaileak + juntura + brida + torlojuak + azkoina).\nWelding neck de cuello largo\nElkartutako aldea: RF/FF/RTJ/LM/LT/SM/ST/LF/LG/SF/SG\nULMAk korrosioarekiko erresistenteak diren materialak (CRA) GTAW soldadura teknologiaren bidez estaltzeko instalazioak ditu. ULMAk forjaketa, tratamendu termiko, mekanizazio, soldadurako estaldura eta azken mekanizazioko produkzio baliabideak ditu, eta kalitaterik eta zerbitzurik onenak bermatzen ditu.\nZabaltzaileak / 8. irud.\nNeurrirako bridak diseinatzen ditugu


Pixoihalak birziklatzeko ordua iritsi da\nPardelak eta higiene produktuak zabor bilakatzen ditugun emergentzia klimatikoko garai hauetan, pausu bat aurrera egiteko ordua heldu da. Gainera, prest gaude horretarako. Gipuzkoan bada Birzitek deituriko empresa bat Goierrin, pardelak eta higiene produktuak birizklatzeko gaitasuna duena. Teknologia eta ezagutza baditugu, baita lehengaia ere, zeren zain gaude?\nGipuzkoan 20.000 bat tona hondakin suposatzen dute pardelek eta higiene produktuek. Hondakinak ondo bereiztu eta gero geratzen den errefuxaren %70 direlarik produktu hauek. Pausu hau emateak mundu mailan erreferentzi bat piztea litzake ere. Geure burua erreferente bezela nabarmentzea.\nGipuzkoako Foru Aldundiak bere baitan birziklapenaren Kluster bat dauka. Bertan birziklapenarekin zerikusia duten enpresen multzo batez osaturik dago. Tartean Birzitek. Kluster hau 2016an sortu zuten eta beraien hitzetan I+G+B sustatu nahi dute eta hondakin politiketan eragin, berrerabilpen eta birziklapen ereduak sustatuz.\nHoni gehitu behar zaio udalerri askotan produktu hauek bereizita jasotzen direla, mankomunitateka herri kopuru hauetan jasotzen dira: Sasietan (16 herri), Tolosaldea (4), Urola Erdia (1), San Marko (3) eta Debagoiena (2)\nBeraz ideia badaukagu, teknologia eta gaitasuna baita ere, lehengairik ez da falta eta bilketa bereiztua ere egiten da. Orduan, zergatik ez da abian jartzen pardel eta produktu higienikoen birziklatzea?\nGai honek bere biziko garrantzia du eta iruditzen zaigu GHK (hondakinen kontsorzioak) bere kargu hartu behar duela prozesu honen gidaritza eta ejekuzioa. Herritar askok ondo jokatzen dute hondakinen bereizketaren kasuan eta haratago joan nahi dute pardelak ere birziklatuz. Gizartearen eskaera bat da. Zerbitzu honek eskeiniko lukeen lorpen gehigarri hori pizgarria da Gipuzkoarentzat zein bere herritarrentzat, norabide onean beste urrats bat. GHK-ri prozesu honen berehalako funtzionamendua abiatu dezan eskatzen diogu.\nGipuzkoako ingurumen diputatuak gai honen inguruan adierazi dadin sinadurak jasotzen gaude osoigo.com plataformaren bidez. Izena eman eta ondorengo estekan babesa eman behar da:\n500-era iristean publikoki erantzungo digu. Eskerrik asko.\nLa entrada Pixoihalak birziklatzeko ordua iritsi da aparece primero en Eguzki Talde Ekologista.


11 kasu berri iragan aste osoan - Usurbil - Noaua.eus\n11 kasu berri iragan aste osoan\nNoaua Aldizkaria 2020-09-14 10:37\nUsurbilgo anbulatorioa astelehen goiz honetan. Azken hilabeteotan ohikoan bilakatu den irudia; jendea barrura sartzeko baimendu zain kanpoan.\nIragan astean guztira 11 covid19 kasu berri antzeman zituen Osasun Sailak Usurbilen. 6 astean zehar, gainerako bostak asteburuan. Martxoaz geroztik 42 dira udalerri honetan zenbatu dituzten koronabirus kasuak.\nAmaitu berri den aste osoan zehar, 11 kasu antzeman ditu Osasun Sailak Usurbilen. 6 astean zehar; 3 hilaren 8an, 1 hilaren 9an eta beste bi irailaren 10ean. Gainerako bostak asteburuan; 2 irailaren 11n, beste hiru larunbatean (hilak 12). Martxoaz geroztik 42 dira Osasun Sailak Usurbilen detektaturiko koronabirus kasuak. Kasu kopuru honekin, igo egin da 7 egunetako 100.000 biztanleko kutsatze tasa; 174,11raino. Halere, Gipuzkoako udalerrien artean tasa altuenak dituzten udalerrietatik urrun da; Hernialde (3.934,43), Berrobi (1794,45), Arama (990,10), Ikaztegieta (988,14)...\nAltuagoa da ordea, Usurbil eta Lasarte-Oria biltzen duen osasun eremuko tasa, 218,77koa. Buruntzaldeari erreparatuta, hauek dira azken asteko kasuen kopurua eta 100.000 biztanleko kutsatze tasak:\n-Astigarraga: 6 kasu, 97,09ko tasa.\n-Hernani: 43 kasu, 214,86ko tasa.\n-Lasarte-Oria: 46 kasu, 244,36ko tasa.\nAzken 24 orduotan, 5.990 PCR proba egin dira Araban, Bizkaian eta Gipuzkoan. 290 kasu positiboak; haietatik 117 Gipuzkoan, 134 Bizkaian eta 31 Araban. 8 EAE-tik at bizi direnen artean. 25 pertsona ospitaleratu dituzte, 63 pertsona daude ZIU-n.\nXehetasun guztiak ondoko estekan dituzue: covid19 datuak


Ingurumena Climate Week jardunaldietan parte hartzen ari da Klima Aldaketaren Zentroaren eredua aztertzeko - Artikulua - ORAIN Gipuzkoa\nIngurumena Climate Week jardunaldietan parte hartzen ari da Klima Aldaketaren Zentroaren eredua aztertzeko\nEkonomia berde bat sortzea izan behar du helburu.\nIngurumen diputatu Jose Ignacio Asensio Climate Week 2017n parte hartzen ari da egun hauetan, New Yorken. Bidaiaren helburua klima aldaketari aurre egiteko estrategiak aplikatzeko ikuspegi eta esperientziarik aurreratuenak ezagutzea da, eta, orobat, etorkizuneko Gipuzkoako Klima Aldaketaren Zentroan aplikatzeko aukerak aztertzea. Entitate hori Gipuzkoako Foru Aldundiak Etorkizuna Eraikiz programaren barruan bultzatzen dituen proiektu estrategikoen artean dago, eta arreta jarriko dio Gipuzkoaren trantsizio energetikoari eta energia berriztagarrien garapenari.\nClime Week klima aldaketaz eta haren ondorioez hausnartzeko nazioarteko fororik garrantzitsuenetako bat da. Izan ere, politika, ekonomia eta ingurumen arloko liderrak bertan elkartzen dira, gaiari lotuta mundu mailan aplikatzen diren estrategiak eta politikak zuzenean ezagutzeko. Gipuzkoako Foru Aldundiaren Ingurumeneko Departamentuak lehen aldiz jarri du abian Gipuzkoan klima aldaketari aurre egiteko programa bat, toki mailan Klima 2050en (Klima Aldaketaren Euskal Estrategia 2050) definitutako estrategiak garatuko dituena. Jarduera horiek Gipuzkoako gizartea sentsibilizatzeko plan batekin batera doaz, eta, ildo horretan, aurten, trantsizio energetikoari buruzko jardunaldia eta “Klima aldaketa eta hondakinen kudeaketa” udako ikastaroa egin ziren. Klima aldaketari buruzko foru programaren helburua da laguntzea lehengaien eta energia fosilen kontsumoa gutxitzen, isuriak murrizten eta klima aldaketa eragiten duten berotegi efektuko gasak (BEG) gutxitzen.\nJose Ignacio Asensiok azpimarratu du garrantzitsua dela Gipuzkoan klima aldaketaren eta energia berriztagarrien moduko gaiak aztertu eta estrategia eta ekintzak abiaraziko dituen zentro bat izatea, gai horiek lehentasunezkoak baitira ingurumen agendan. Ingurumen diputatuak nabarmendu du, bestalde, prebentzio estrategiez eta arintze politikez gain, badirela ikuspuntu ekonomikotik garrantzitsuak izan daitezkeen aukerak ere, eta, horri lotuta adierazi du “Klima Aldaketaren Zentroak Gipuzkoan ekonomia berde bat sortzea izan behar duela helburu”. Horretarako, ezinbestekoa da prebentzioa xede izango duten informazio eta sentsibilizazio politikak bilduko dituen eredu bat lortzea, hondakinen aprobetxamendua, energia berriztagarriak eta teknologia garbiak oinarri dituen sektore ekonomiko berri hori garatzeko proiektuak sustatuko eta bultzatuko dituena.\nClimate Week egokiera aparta da arlo honetan aurreratuak diren herrialdeek –Danimarkak, Finlandiak eta Europako beste herrialde batzuek– abian jarritako ereduak aztertzeko, eta kontinente amerikarreko herrialde eta eskualdeetako esperientziak ere ezagutzeko. Parte hartzaileek aukera izango dute, orobat, klima aldaketaren arloan lanean ari diren nazioarteko erakunde eta entitateek eskainitako informazioaren eta aurreikuspenen berri izateko. Guztiak ere, Jose Ignacio Asensio tartean, Climate Weekaren barruan antolatu diren “Zero Emissions Summit” eta “Toward Green Schools” ekitaldietan izango dira.


Irekia Eusko Jaurlaritza - Gobierno Vasco :: Iñigo Urkullu lehendakariak nazioarteko agendari heldu dio berriro\nIñigo Urkullu lehendakariak nazioarteko…\n\nIñigo Urkullu lehendakariak nazioarteko agendari heldu dio berriro Iturria: Irekia\n\n2022_05_17_consejo_gobierno.jpg Iturria: Irekia\n\n2022_05_17_consejo_gobierno_02.jpg Iturria: Irekia\n\n2022_05_17_consejo_gobierno_03.jpg Iturria: Irekia\n\n2022_05_17_consejo_gobierno_04.jpg Iturria: Irekia\n\n2022_05_17_consejo_gobierno_05.jpg Iturria: Irekia\nEusko Jaurlaritzaren ustez, bizikidetza sustatzeko eta ziurtatzeko modu bakarra tolerantzia handiagoa egotea eta gizartean dagoen aniztasuna normaltasunez onartzea da\nEusko Jaurlaritzaren arabera, Abortuaren Lege berriak biztanleriaren erdiaren errealitatea jasoko du\nEusko Jaurlaritzako bozeramaileak jakitera eman du Lehendakariak, Marian Elorza Kanpo Harremanetarako idazkari nagusiak eta Mikel Anton Europako Gaietarako zuzendariak lagunduta, berriro ekingo dio nazioarteko agendari, pandemia dela-eta atzerrira bidaiatu gabe bi urte baino gehiago igaro ondoren. Zehazki, maiatzaren amaieran Korsikara bidaiatuko du. Horrela, Bingen Zupiriak azaldu du Lehendakariak eta Korsikako presidente Gilles Simeonik 2020ko apirilean egindako bileraren testuinguruan kokatzen dela bidaia hau. Bertan Lankidetza Memorandum bat sinatu zuten, euskal erakundeek eta korsikarrek aldebiko harremanen garapena bultzatu eta etorkizuneko lankidetzetarako oinarri komun bat eman dezaten honako gai hauetan: harreman ekonomikoetan, kulturan, diasporan edo hizkuntza-politikan. “Bidaiaren helburua Eusko Jaurlaritzaren eta Korsikako Kontseilu Eragilearen arteko lankidetza-eremuak indartzea da, kulturari eta hizkuntzari dagokienez”, adierazi du sailburuak.\nTOLERANTZIA ETA ANIZTASUNA\nDuela gutxi ezagututako erasoen harira, eta Homofobiaren, Transfobiaren eta Bifobiaren aurkako Nazioarteko Egunarekin bat eginez, Eusko Jaurlaritzako bozeramaileak adierazi du bereziki larria dela egiaztatzea intolerantzia-jarrera batzuek ez dituztela errespetatzen aniztasuna eta guztiok izan behar dugun eskubide-berdintasuna. Ildo horretan, bizikidetza sustatzeko eta ziurtatzeko modu bakarra tolerantzia handiagoa izatea eta gizartean dagoen aniztasuna normaltasunez onartzea dela esan du.\nEtorkizuneko Abortuaren Legearen eztabaida honetatik ondorioztatzen dena alde batera utzita, Zupiria sailburuak adierazi du azpimarragarria iruditzen zaiola politika publikoei buruz hitz egiten dugunean biztanleriaren zati handi baten errealitatea, emakumeena, ere kontuan hartzea, pertsonen % 50, hau da, biztanleriaren erdia. Gaineratu duenez, “emakumeek, zenbait gaitan, beren sexuari dagozkion inguruabarrak dituzte, eta oso gutxitan jasotzen dira tradizionalki gizonak buru izan dituzten politika publikoetan”.\nAlde batetik, Gobernu Kontseiluak onartu egin du Euskal Herriko Unibertsitatearen eta OSALAN-Laneko Segurtasun eta Osasunerako Euskal Erakundearen arteko lankidetza-hitzarmena izenpetzeko baimena ematen duen Akordioa, hezkuntza-lankidetzako programa bat garatzeko UPV/EHUko emakume eta gizonen arteko berdintasuna: berdintasun eragileak. berezko masterrean.\nHalaber, Gobernu Kontseiluak erabaki du 1,5 milioi euro bideratuko dituela Itsas Garapen Elkartearen proiektuak finantzatzeko, Europako Itsas eta Arrantza Funtsaren esparruan arrantza-eremuen garapen jasangarrian aurrera egiteko.\nHezkuntza arloan, Gobernu Kontseiluak gaurko bileran onartu du unibertsitateaz kanpoko ikasleak eskolatzeko ikasketa-beka eta laguntzen deialdia 2.600.000 euroan handitzea, 2021-2022 ikasturtean.\nKulturari lotuta, Gobernu Kontseiluak Euskal Kultura Ondarearen garrantzia azpimarratu eta hedatzeko jarduerak sustatzeko dirulaguntzak onartu ditu gaurkoan. Guztira, hiru milioi euro izango dira, aurreko deialdian baino 600.000 euro gehiago, 2022-2024 aldirako. Honako jarduera hauek lagundu ahal izango dira diruz: kultura-ondarea balioestea eta zabalkundea; babes Bereziko edo Ertaineko Kultura Ondasun Higiezinen finantzatzea; eta Euskal Kultura Ondareakin zerikusia duen beste edozein jarduera.\nzupiria_gorroto_delituak_eu... behera kargatu (1 MB)\nzupiria_bidaia_lehendakari_... behera kargatu (2 MB)\nzupiria_bidaia_lehendakari_... 200 MB\nzupiria_gorroto_delituak_eu... 80 MB\n2022_05_17_consejo_gobierno... 2 MB (jpg)\n2022_05_17_consejo_gobierno... 3 MB (jpg)\nCG_17_de_mayo.pdf 200 KB (application/pdf)\nLehendakariak Saxoniako Legebiltzarreko ordezkaritza bat hartu du\nIñigo Urkullu Lehendakaria Pirinioetako Lan Elkartearen egoitzan izan da